eKapija | Za bolji nastup na tržištu EU - Evropska mreža preduzetništva u Srbiji već četiri godine pomaže MSP sektor\nIzvor: eKapija | Sreda, 20.03.2013.| 15:25\nZa bolji nastup na tržištu EU - Evropska mreža preduzetništva u Srbiji već četiri godine pomaže MSP sektor\nPotreban vam je poslovni partner? Potrebane su vam informacije o tržištima Evropske unije? Želite da unapredite poslovanje sa novim tehnologijama? Odgovore na sva pitanja daće vam Evropska mreža preduzetništva (EEN), koja pomaže preduzećima da ostvare svoj puni potencijal.\nEvropska mreža preduzetništva (EEN) je najveća mreža u svetu koja pruža podršku poslovanju malih i srednjih preduzeća i preduzetnika. Okupila je više od 600 institucija, agencija za razvoj, tehnoloških centara, privrednih komora i univeziteta iz 53 zemalja (Evropska unija, zemlje kandidati za članstvo u Evropskoj uniji, SAD, Rusija, Čile, Kina i druge) sa ciljem da doprinese razvoju konkurentnosti MSP tako što će im pomoći da se internacionalizuju, inoviraju i iskoriste programe usluga i finansiranja Evropske unije. Sve usluge Evropske mreže preduzetništva su besplatne za klijente.\nDelovanjem Evropske mreže preduzetništva u Srbiji od sredine 2009. godine mala i srednja preduzeća i preduzetnici u poziciji su da dobiju informacije o uslovima za ulazak na tržište Evropske unije, prilikama za izvoz, novim tehnologijama, potencijalnim partnerima, mogućnostima tehnološkog razvoja i programima Evropske unije.\nZadatak Mreže je da podrži internacionalizaciju poslovanja domaćih preduzeća. Partneri u EEN Srbija kreiraju poslovne profile naših preduzeća za bazu klijenata Evropske mreže preduzetništva na nacionalnom i svetskom nivou i time se omogućava kontakt sa preduzećima iz drugih zemalja koja imaju istu delatnost, ista interesovanja ili potrebu za saradnjom. Takođe, poslovni profili stranih firmi predstavljaju se našim firmama putem publikacija kao i u elektronskoj formi i time se klijentima Mreže pruža mogućnost da odaberu svog poslovnog partnera, da se posavetuju ili da dobiju tražene informacije. Ukupan broj preduzeća iz Srbije koja su postala članovi EEN je više od hiljadu, a najzastupljenije industrijske grane su prehrambena industrija, auto industrija, mašinska i metalska industrija.\nU cilju internacionalizacije, EEN organizuje poslovne susrete u zemlji i inostranstvu, koji su zasnovani na konceptu direktnog povezivanja kompanija putem organizacije unapred zakazanih kratkih sastanaka (business 2 business). U potekle dve godine akcenat je bio na promociji preduzeća iz Srbije kroz direktan kontakt sa preduzećima iz inostranstva.\nEvropska mreža preduzetništva Srbija je organizovala i bila koorganizator 55 međunarodnih poslovnih susreta i to u Srbiji, Austriji, Italiji, Turskoj, Hrvatskoj, Grčkoj, Nemačkoj, Kipru, Mađarskoj, Francuskoj, Španiji, Švedskoj, Bugarskoj, Makedoniji, Holandiji i Češkoj.\nOsim poslovnih susreta, održavaju se i kompanijske misije. Neki od poslovnih susreta koji se organizuju u okviru sajmova su postali i tradicionalni, poput poslovnih susreta na Sajmu preduzetništva "Biznis baza", na Sajmu turizma. Kao uspešan primer, navode međunarodne poslovne susrete tokom 11. sajma preduzetništva "Biznis baza" na kojima je učestvovalo 147 učesnika iz 13 zemalja sveta i održano je više od 1.200 sastanaka što se može smatrati za jedan od najmasovnijih i najuspešnijih događaja ove vrste u Srbiji. U Srbiji je održano 9 kompanijskih misija, a u inostranstvu 13 kompanijskih misija i to u Italiji, Turskoj, Mađarskoj, Portugaliji, Sloveniji, Crnoj Gori, Bugarskoj, Nemačkoj i Švedskoj.\nRezultate povezivanja preko EEN i direktnih kontakata preduzeća je da su potpisana 42 međunarodna partnerska ugovora. Primera radi, partnerski ugovori potpisani između srpskih preduzeća i preduzeća iz inostranstva su: srpsko preduzeće "Trudbenik" i rumunskog preduzeća iz Temišvara "Izo metal MAGELLAN" iz oblasti građevinske industrije, ugovor između srpskog preduzeća "Šarganska osmica" i hrvatskog preduzeća "Maestarl" iz oblasti turizma, zatim srpsko preduzeće "Zavarivanje" i hrvatsko preduzeće "SM Dizel" iz oblasti mašinske industrije.\nZadatak Mreže je podsticanje preduzeća da razvijuju inovativne aktivnosti čime ona povećavaju svoje konkurentske šanse na evropskom tržištu, a uz pomoć Mreže pronalaze i načine za plasiranje svojih inovacija na strana tržišta.\nJedan od zadataka Evropske mreže preduzetništva je da sluša glas domaćih preduzeća i da o tome informiše Evropsku komisiju. To se odnosi na nejasnoće, probleme i teškoće na koje naša preduzeća nailaze prilikom saradnje sa evropskim preduzećima, i na njihovo što efikasnije rešavanje.\nKao i u prethodnom periodu, i u narednom periodu Mreža u Srbiji će biti fokusirana na uspostavljanje direktne saradnje srpskih preduzeća sa preduzećima iz ostalih zemalja u kojima Mreža funkcioniše.\nU Mreži očekuju da njihov trud i kreiranje poslovnog ambijenta za sve korisnike besplatnih usluga Evropske mreže preduzetništva u Srbiji rezultira mnogobrojnim potpisanim partnerskim ugovorima.\nU tom cilju, u narednom periodu biće organizovani poslovni susreti u okviru Međunarodnog sajma energetike i životne sredine u Istanbulu iz oblasti obnovljivih izvora energije i zaštite životne sredine (25. april), zatim Međunarodni B2B softverski dani u Beču (10. i 11. aprila), konferencija i međunarodni poslovni susreti "BSR inovacije Ekpress: Cluster-to-Cluster" u Kopenhagenu (9. i 10. april) kao i sajamski nastup na Sajmu zanata i preduzetništva "LOS" Ljubljana (17 - 20. april).\nRad i rezultati EEN su u nadležnosti Evropske komisije – Generalnog direktorata za preduzeća i industriju (DG Enterprise) i pod operativnom kontrolom Izvršne agencije za konkurentnost i inovacije (Executive Agency for Competitiveness and Innovation - EACI). Evropskom mrežom preduzetništva u svakoj zemlji upravlja konzorcijum sačinjen od partnerskih institucija.\nKonzorcijumom Evropske mreže preduzetništva u Srbiji koordinira Nacionalna agencija za regionalni razvoj, a ostali članovi Konzorcijuma su Univerzitet u Beogradu, Univerzitet u Novom Sadu, Univerzitet u Nišu, Institut Mihajlo Pupin, Agencija za strana ulaganja i promociju izvoza i Privredna komora Srbije. Menadžerka projekta Evropska mreža preduzetništva u Srbiji i pomoćnica direktora u Nacionalnoj agenciji za regionalni razvoje je Ana Žegarac.\nrazvoj konkurentnosti MSP\npomoć malim preduzećima\nIzo metal MAGELLAN Rumunija\npreduzeće Šarganska osmica\nSM Dizel Hrvatska\nMeđunarodni B2B softverski dani Beč\nBSR inovacije Ekpress Cluster to Cluster Kopenhagen\nSajam zanata i preduzetništva LOS Ljubljana


Kantonalna košarkaška liga: Sjajna igra i pobjeda košarkašica „Krajišnika“ u Sanskom Mostu - Radio Velika Kladuša\nKantonalna košarkaška liga: Sjajna igra i pobjeda košarkašica „Krajišnika“ u Sanskom Mostu\nKošarkašice „Krajišnika“, aktualne prvakinje Kantonalne lige, nastavile su svoj niz prvenstvenih pobjeda u Kantonalnoj košarkaškoj ligi. U subotu, 10. maja, su naše košarkašice gostovale u Sanskom Mostu, napravile veliko iznenađenje i savladale favoriziranu ekipi ŽKK „Sana“ rezultatom 56:49 (10:12; 11:12; 12:15; 23:10)…\nKošarkašice „Krajišnika“, aktualne prvakinje Kantonalne lige, nastavile su svoj niz prvenstvenih pobjeda u Kantonalnoj košarkaškoj ligi. U subotu, 10. maja, su naše košarkašice gostovale u Sanskom Mostu, napravile veliko iznenađenje i savladale favoriziranu ekipi ŽKK „Sana“ rezultatom 56:49 (10:12; 11:12; 12:15; 23:10).\nDomaći tim je od početka utakmice dao do znanja da želi samo pobjedu, te je u prva tri perioda igre imao stalno vodstvo od 5-6 poena. Početkom zadnje četvrtine ta razlika je povećana na činilo se nedostižnih 11 poena viška i malo ko je očekivao veliki preokret koji je uslijedio poslije toga. Naše djevojke se nisu predale i prvo uspijevaju zbog pet ličnih grešaka iz igre eliminirati njihovu najbolju igračicu Silviju Sekačić.\nNakon toga kao da su dobile krila i žestokim presingom prvo anuliraju visoko vodstvo domaćina, a tri minute prije kraja utakmice bilježe i prvo vodstvo. Slijedi zatim po nekoliko poena i na jednoj i na drugoj strani da bi 30 sekundi prije kraja susreta tačku na „i“, šutom i pogotkom za tri poena, stavila kapiten „Krajišnika“, Ema Karajić i time ugasila sve nade za pobjedu domaće ekipe.\nInače, u ovoj odlučujućoj dionici utakmice Ema je postigla i većinu svojih poena, a pored nje odličnu i efikasnu igru u našoj ekipi pružile su Zejna Ugarak, Ajla Selimović, te Emra Kapić i Lejla Isaković.\nKadeti „Krajišnika“ nažalost nisu bili uspješni kao djevojke i pretrpjeli su poraz rezultatom 45:62 (17:17; 9:13; 10:21; 9:11). Naši igrači su na ovoj utakmici nastupili nekompletni što se odrazilo na igri, a pogotovo u drugom poluvremenu, što je ekipa KK „Sana“ znala iskoristiti i ostvariti svoju drugu pobjedu u prvenstvu. Jedina svijetla tačka u našoj ekipi je bio Aladin Šabić koji je postigao 21 poen.\nU narednom kolu, idućeg vikenda pioniri i kadeti gostuju u Bosanskoj Krupi gdje će odmjeriti snage sa ekipama KK „Bratstvo“.


Angažovane mašine na čišćenju rečnih vodotokova - juGmedia\nRukovodstvo grada Vranja je na svojoj teritoriji pokrenulo akciju čišćenja rečnih vodotokova sa ciljem da u vreme kiša spreči njihovo izlivanje i plavljenje naselja i oraničnih površina.\nOtuda se uveliko izvode radovi na čišćenju Sobinskog potoka u dužini od 1.200 metara kvadratnih, koji se uliva u Sobinsku reku. Građevinske mašine su angažovane i na čišćenju propusta u Gazda Mladenovoj ulici.\nOvakvi radovi biće sprovedeni na još petanest lokacija u gradskim i seoskim naseljima na području grada Vranja. Njihova vrednost iznosiće 2.072.500,00 dinara bez PDV-a i izvodiće se tokom čitave godine.\nŽena automobilom sletela s puta i udarila u ogradu


BiH najpovlaštenija zemlja u ekonomskim odnosima sa Kuvajtom\nUtorak, 28 Juni 2011 13:55\nBiH može računati na Kuvajt kao na prijatelja koji je želi vidjeti kao prosperitetnu državu i u vezi s tim biće realizovana odluka kuvajtske Vlade da dodijeli BiH status "najpovlaštenije" zemlje u ekonomskim odnosima, rekao je premijer Kuvajta Naser al Sabah.\nAl Sabah je u razgovoru sa ministrom inostranih poslova BiH Svenom Alkalajem istakao da su razmjene posjeta na visokom nivou između dvije zemlje posljednjih godina imale pozitivan efekat na sveukupni razvoj odnosa, te izrazio nadu da će taj trend biti nastavljen.\nAlkalaj je ukazao na izražen interes BiH za jaču ekonomsku saradnju sa Kuvajtom jer postojeći potencijali nisu dovoljno iskorišteni.\nOn je o odnosima Kuvajta i BiH i mogućnostima unapređenja razgovarao i sa potpredsjednikom kuvajtske Nacionalne skupštine, koji je i predsjednik Grupe prijateljstva sa BiH, Abdulahom Al Roumijem, saopšteno je iz Ministarstva inostranih poslova BiH.\nAl Roumi je ocijenio da je saradnja parlamenata dvije zemlje izuzetno dobra, konstatujući da grupe prijateljstva u parlamentima igraju važnu ulogu u ukupnoj saradnji. On je najavio i posjetu Nacionalne skupštine Kuvajta BiH


Orašje Archives - BHDijaspora.net\nU poštanskom sandučiću pronašao prijeteće pismo\nPreskočio zid: Pobjegao zatvorenik iz KPZ-a!\nAmerička naftna kompanija Amoco je 1989. godine dobila ekskluzivna prava da istražuje naftu u Bosni i Hercegovini, zajedno s britanskom konsultantskom kućom Exploration Consultants Limited (ECL). Te dvije firme u svom istraživanju otkrile su naftu na sjeveru i jugu BiH. Rat u BiH je ubrzo počeo i spriječio ulaganja u naftna polja i bušenje. Zbog […] More\nDvadesetogodišnjak iz Domaljevca prijavio je policiji u Orašju 20. jula da su ga silovale njemu poznate osobe, saopćeno je iz policije u Orašju. Prijavu su u 10.35 sati zaprimili pripadnici Policijske stanice Orašje te je odmah obaviješten dežurni istražitelj Sektora kriminalističke policije MUP-a, koji je poduzeo zakonom predviđene mjere, navode iz policije. Prema nezvaničnim informacijama, […] More\nMedo, sin nedavno preminulog Sinana Sakića, nakon očeve smrti često je bio meta kritika pojedinih medija. O njegovom odnosu sa Sinanom puno se komentiralo i na društvenim mrežama. Junior Sakić je u posljednje vrijeme često u razgovoru sa saradnicima i prijateljima isticao kako ga boli nepravda odnosno da ne razumije one koji uporno komentiraju kakav […] More\nAko je suditi prema zvaničnim podacima, opština Orašje jedna je od najfrekvetnijih opština u Bosni i Hercegovini. Iz susjedne Hrvatske ovdje se dolazi u šopin avanture i pri tome se kupuju ama baš sve, jer je ovdje mnogo jeftinije nego u Hrvatskoj. Tako je prema podacima koji su saopšteni nakon posjete direktora granične policije BiH […] More


PCVesti - Obrazovanje usklađeno sa potrebama budućnosti\nby newsmasteron 03.03.2017\nBeograd, 09.02.2017. – Četvrtu godinu zaredom konferencija i sajam „Nove tehnologije u obrazovanju“ predstavlja mesto gde se mogu razmeniti najnovije informacije i najbolja iskustva u oblasti primene savremenih tehnologija u obrazovanju. Kompanija Microsoft u Srbiji će i ove godine biti partner u organizaciji i učesnik tokom tri dana sajma, koji se održava u Belexpocentru u Beogradu, od 9. do 11. februara.\nMicrosoft na globalnom nivou aktivno podržava prilagođavanje svih nivoa obrazovanja potrebama života u 21. veku i okruženju koje odlikuju sve izraženije digitalne karakteristike. Alati i savremena IT rešenja koje kompanija razvija, kao i programi koje sprovodi u oblasti obrazovanja – osmišljeni su sa ciljem da deci i mladima učini informatičko znanje dostupnim i interesantnim.\nO sveobuhvatnom značaju informatičkog obrazovanja i veštinama koje globalnim potrebama za zapošljavanjem govoriće Olga Svyrydenko, glavni menadžer za rad sa nastavnicima u Microsoftu za Centralnu i Istočnu Evropu. Kompanija na konferenciji predstavlja primere programa partnerske saradnje sa vladama i korisnicima iz javnog obrazovnog sektora širom sveta, sa fokusom na razvoj znanja i veština koje će mladima pomoći da uspešno grade profesionalne karijere bilo gde u svetu. Prezentacije Olge Svyrydenko naglašavaju značaj obrazovanja koje se fokusira na oblasti nauke, tehnologije, inženjerstva i matematike, kao podloge koja mladima ne samo što pruža osnove za adekvatno korišćenje savremenih tehnologija, već i omogućava da kroz kreativnost i inovacije stvaraju nove tehnologije koje će unapređivati zajednice u kojima žive.\nTokom tri dana sajma na radionicama Microsofta svoja iskustva podeliće i nastavnici i profesori iz Srbije, među kojima je i Ana Živković, profesorka engleskog iz Niša, koja je kao Microsoft Ekspert i Inovativni nastavnik, jedan od ovogodišnjih pobednika globalnog takmičenja inovativnih nastavnika, čime je sebi obezbedila prisustvo i predavanje na globalnoj E2 Education Exchange 2017 konferenciji u martu, u Torontu.\nPosetioci će imati prilike da se upoznaju sa mnogim besplatnim alatima koje Microsoft nudi u oblasti obrazovanja, kao što su Office 365, Sway, Skype, Math in OneNote, i BubbleBee – servis za učenje i vežbanje programiranja, prilagođen svim uzrastima, kao i podrška profesorima u nastavi. Neki od ovih alata, kao inovativna i kreativna Office Sway aplikacija koju koriste milioni ljudi širom sveta, razvijeni su u Razvojnom centru Microsofta u Srbiji.\n„Microsoft svojim rešenjima, programima podrške i inicijativama predstavlja pouzdanog i dugoročnog partnera svim državnim institucijama koje rade u sferi obrazovanja. Programi i alati koje razvijamo u oblasti edukacije stvoreni su sa ciljem da pruže deci i mladima mogućnosti da ispune svoje potencijale i postignu više u svemu što rade, što je i na najbolji način da definišu svoju budućnost“, izjavila je Jelena Ružičić, menadžer za razvoj obrazovnih projekata kompanije Microsoft u Srbiji i Crnoj Gori.\nIzvor : Microsoft\nIntel predstavlja Intel® Core™ M procesor\nKompanije INTEL i NUMONYX došle do krucijalnih saznanja u oblasti PCM tehnologije\nLego najavljuje fotoaprate i PMP za decu\nDIDS 2017 i RIF 2017 uživo i preko Interneta


Ministarstvo državne uprave i lokalne samouprave | Šoder: Pohvale za Srbiju zbog slobode kretanja azilanata i izbeglica\nPotpredsednica Vlade Republike Srbije i ministarka državne i lokalne samouprave dr Kori Udovički razgovarala je danas sa šefom Predstavništva Visokog komesarijata za izbeglice UN u Srbiji Hansom Fridrihom Šoderom o saradnji dve institucije u pogledu saradnje u oblasti upisa u matične knjige rođenih.\nUdovički se zahvalila UNHCR na podršci aktivnostima predviđenim Sporazumom o razumevanju, kome ističe rok u decembru ove godine, a kojim su predviđene, između ostalog, i obuke matičara, zaposlenih u centrima za socijalni rad i policijskim upravama u Srbiji. One će biti organizovane u vezi sa sprovođenjem zakona i podzakonskih propisa koji uređuju upis činjenica i podataka u matične knjige, uz osvrt na oblast antidiskriminacije i dobre uprave. Šoder je naglasio da će UNHCR nastaviti i posle isteka Sporazuma da Srbiji pruža besplatnu pravnu pomoć za pravno nevidljiva lica.\nOsvrnuvši se na izbegličku krizu, sagovornici su se saglasili da ima puno prilika za unapređenje procesa, kako uslova prijema, privremenog ili stalnog boravka u našoj zemlji, tako i integraciji u društvo. „Iako ima puno još da se radi, Srbija treba da se pohvali za pristup izbegličkoj krizi, posebno za nivo slobode kretanja izbeglica kroz zemlju“, naglasio je Šoder.\nU tom pogledu Udovički i Šoder su se osvrnuli na Nacrt zakona o azilu i privremenoj zaštiti, koji je u procesu javne rasprave, a koji se odnosi na usklađivanje propisa sa međunarodnim pravom, uključujući i postupak azila na granicama i u tranzitnom prostoru, koji treba da nastave da obezbeđuju slobodu kretanja.


Sastanak poverenice i v.d. direktorke Kancelarije za evropske integracije • Poverenik za zaštitu ravnopravnosti\nSastanak poverenice i v.d. direktorke Kancelarije za evropske integracije\nO nama Vesti Sastanak poverenice i v.d. direktorke Kancelarije za evropske integracije\nPoverenica Nevena Petrušić razgovarala je sa v.d. direktorkom Kancelarije za evropske integracije Ksenijom Milenković o pridruživanju Srbije EU i doprinosu koji insitucija Poverenika za zaštitu ravnopravnosti može da pruži u tom procesu.\nTokom sastanka u prostorijama Poverenika bilo je reči o značaju zaštite ravnopravnosti i borbe protiv diskriminacije kako u procesu evrointegracija Srbije, tako i za naše društvo u celini. Na sastanku je usaglašeno da je neophodno da se prilikom programiranja sredstva za IPA 2015, bez odlaganja, sagledaju pozicije i potrebe Poverenika za zaštitu ravnopravnosti.


Stoun: Zapadni mediji odbijaju da kažu istinu o Rusiji i Putinu - Sputnjik Srbija\n18:52 25.11.2017 Preuzmite kraći link\nAutor filma-intervjua sa Vladimirom Putinom, sastavljenog od četiri epizode, kao i knjige razgovora nastale na osnovu filma, reditelj Oliver Stoun rekao je u intervjuu za „Figaro“ da Putin nipošto nije „najgori među carevima“, kako ga prikazuju zapadni mediji.\n„Preda mnom je bio čovek koji liči na evropskog tehnokratu“, naveo je Stoun i posebno naglasio strpljivu učtivost sa kojom je Putin odgovarao na pitanja tokom 50-satnog intervjua.\n„Bilo je trenutaka kada je, siguran sam, ključao iznutra, to je očigledno. Ali nijednom to nije pokazao“, navodi Stoun.\nReditelj je kritikovao američke medije, koji, prema njegovom mišljenju, sada ispunjavaju funkciju „pres-službe američkih vlasti“ i jednostavno odbijaju da istinito i uz poštovanje izveštavaju o svemu što je u vezi sa Putinom, „jednim od najuticajnijih šefova država na svetu, čija je jedina krivica u tome što je pokazao suzdržanu reakciju i izvesno protivljenje ideji o novom svetskom poretku po nalogu SAD“.\n„Nisam pročitao nijedan članak o Rusiji u tim listovima koji bi makar donekle odražavao realnost koju sam video svojim očima i proučavao“, izjavio je Stoun.\nReditelj je u svom intervjuu ruskom predsedniku dao, kako je rekao, mogućnost da predstavi sopstveni pogled na činjenice koje su uticale na rusko-američke odnose od devedesetih godina prošlog veka — pogled koji zapadni mediji ignorišu.\n„Oni koji pročitaju moju knjigu otkriće da gospodin Putin neumorno propagira poštovanje međunarodnog prava kao jedinog instrumenta koji je sposoban da garantuje stabilnost svetskog poretka i da očuva mir u celom svetu. On stalno govori o tome, a ipak ga, bez obzira na to, dosledno predstavljaju kao zlotvora“, naveo je Stoun.\nFilmski reditelj o svojoj domovini govori mnogo oštrije od Putina, primećuje list. Stoun je žestoko kritikovao odluku SAD da Rusiji nametnu ekonomske sankcije nakon početka borbenih dejstava na istoku Ukrajine.\n„Cilj tih sankcija i tog sukoba koji potpiruju SAD jeste da se podeli Evropa, da se oslabe njene trgovinske veze sa Rusijom i da se drži u taboru NATO-a“, uveren je Stoun.\nHladni rat je, prema mišljenju reditelja, izmislila američka propaganda da bi terorisala sopstveno stanovništvo i da bi opravdala jačanje vojno-industrijskog kompleksa koji danas preti celom svetu.\n„U ovom trenutku mi smo sposobni da sa velikom lakoćom uništimo celo čovečanstvo“, smatra Stoun.\nPretnju, prema Stounovom mišljenju, nosi ne samo vojna moć SAD, nego i činjenica da obaveštajne službe danas imaju neviđenu vlast.\n„Ako je čin Edvarda Snoudena nešto i dokazao, onda je to da SAD svuda imaju uši koje prate političke debate i pokušavaju da kontrolišu izbore. Tvrdnje o ruskoj intervenciji (tokom predsedničkih izbora u SAD) kod mene izazivaju smeh“, navodi reditelj.\nReklamne kampanje koje finansiraju američki milijarderi imaju neizmerno veći uticaj na glasački pejzaž, uveren je Stoun, koji smatra da za propadanje američke demokratije nije kriva Rusija, nego same SAD sa svojim izbornim sistemom, zasnovanom na glasovima elektora, umesto na glasovima samog naroda.\n„Figaro“ podseća da je Stoun tokom izbora za predsednika SAD prošle godine odbio da podrži i Donalda Trampa, i Hilari Klinton.\n„Nikada ne bih podržao Hilari Klinton, državnu sekretarku sa teškim prtljagom ratova koje je pokrenula. Izgleda da je greške počinjene u Libiji, Iraku i Avganistanu ničemu nisu naučile“, zaključuje reditelj.\nzapadni mediji, istina, film, mediji, Figaro, Oliver Stoun, Vladimir Putin


U Novom Bečeju počeli radovi na izgradnji nove kanalizacione mreže i prečistača otpadnih voda - Politički.rs\nU Novom Bečeju danas su počeli radovi na izgradnji više od 47 kilometara nove kanalizacione mreže u ovoj opštini, sa dva postrojenja za prečišćavanje otpadnih voda.\nRealizacijom ovog projekta rešićemo jedno ozbiljno pitanje u ovoj opštini”, kazao je ministar gradjevinarstva, saobraćaja i infrastrukture Srbije Tomislav Momirović, koji je prisustvovao početku radova sa predsednikom opštine Novi Bečej Sašom Maksimovićem, objavilo je ministarstvo.\nU opštini Novi Bečej, u okviru projekta Čista Srbija, kako se podseća, biće izgradjeno 47,5 kliometara kanalizacije mreže i dva postrojenja za preradu otpadnih voda u Novom Bečeju i Novom Miloševu, koja će obuhvatiti 17.000 stanovnika.\nMomirović je naglasio da je u toku i završna faza projektovanja brze saobraćajnice od Sombora do Кikinde.\nIstakao je da je država maksimalno posvećena tom saobraćajnom infrastrukturnom projektu, jer ta dva velika grada u Vojvodini treba da se spoje sa Кoridorom 10, kao i sve lokalne samouprave na trasi od Novog Bečeja, Bečeja, Кule.\n“Očekujemo da ćemo u narednih par meseci krenuti sa izgradnjom te saobraćajnice i da ćemo u naredne četiri godine povezati Sombor i Кikindu najkvalitetnijom putnom infrastrukturom koja će biti na nivou najviših evropskih standarda”, rekao je Momirović.\nMinistarstvo IZDALO LOKACIJSKE USLOVE „Rio Tintu“ za izradu postrojenja za preradu jadarita\nU Novom Bečeju napadnuti poslanik i član LSV uz pretnje ubistvom\nTagged: KANALIZACIJA, NOVI BEČEJ, SAŠA MAKSIMOVIĆ, TOMISLAV MOMIROVIĆ


Milica Nikolić evropska prvakinja u džudou\nSrpska džudistkinja Milica Nikolić postala je prvakinja Evrope, pošto je na Evropskom prvenstvu za mlađe seniore u Bratislavi osvojila zlatnu medalju u kategoriji do 48 kilograma.\n"Moj osmeh najbolje govori kako se osećam. Presrećna sam, jer je ovo veliki uspeh. U našem sportu nema lakih protivnika ni lakih mečeva. Za ovo sam se dugo pripremala i radila. Hvala svima na podršci - porodici, Crvenoj zvezdi i Džudo savezu Srbije", rekla je Nikolićeva.\nMlada srpska reprezentativka pobedila je u prvom meču Katarinu Tanzer iz Austrije sa 10:0.\nU drugom meču bila je bolja od Reke Pup iz Mađarske, koju je pobedila na vazari.\nU četvrtfinalu je sa 10:0 pobedila Sintu Garsiju Mesu iz Španije, da bi u finalu iz kontre, za samo pet sekundi bacila na tatami Nou Minsker iz Izraela i osvojila zlatnu medalju.\nReprezentativac Srbije Nikola Gajić je takmičenje do 60 kilograma u Bratislavi završio je u prvom kolu, u kome ga je pobedio Španac Migel Fernandez.\nIlija Ciganović u konkurenciji do 66 kilograma nije imao dovoljno sportske sreće u duelu sa Poljakom Mihalom Bartusikom.\nSvi oni koji nisu pratili uvertiru u meč između Habiba Nurmagomedova i Konora Mekgregora, u noći između subote i nedelje, u kojoj je Nurmagomedov odneo pobedu, nakon što je Mekgregor morao da preda jer je uhvaćen u "kragnu", mogli su da izvuku zaključak da je Irac ispao žrtva.


Javni poziv za podnošenje zahteva za materijalnu podršku deci koja su ostala bez jednog ili oba roditelja tokom pandemije - JUGPRESS\nJavni poziv za podnošenje zahteva za materijalnu podršku deci koja su ostala bez jednog ili oba roditelja tokom pandemije\nŽenski solidarni front Vranje uz logističku podršku grada i Centra za medijsku transparentnost i društvenu odgovornost, objavio je Javni poziv za podnošenje zahteva za materijalnu podršku deci koja su ostala bez jednog ili oba roditelja tokom pandemije kovid-19.\nDeca sa teritorije Vranja, uzrasta do 19 godina, koja su tokom pandemije virusa kovid-19 ostala bez jednog ili oba roditelja, moći će da ostvare pravo na materijalnu podršku iz fonda Ženskog solidarnog fronta, podnošenjem zahteva koji se predaje u prostorijama Kancelarije za mlade.\nPrijavni obrazac je dostupan u prostorijama Kancelarije za mlade svakog radnog dana od 7 do 15 časova. Uz popunjeni obrazac neophodno je da drugi roditelj ili staratelj deteta, priloži izvod iz Matične knjige rođenih za dete, izvod iz Matične knjige umrlih za preminulog roditelja, kopiju identifikacionog dokumenta drugog roditelja/staratelja.\nZahtev i propratnu dokumentaciju je moguće predati od 1. do 15. septembra 2021. godine, u toku radnog vremena Kancelarije za mlade.\nNakon toga će svaka porodica biti kontaktirana radi zakazivanja individualnog razgovora i sa svakom će, radi procene potreba, razgovor obaviti tročlana komisija.


Srbija na Evropskom seniorskom prvenstvu\nSeniorska reprezentacija u disciplini slou pič mešovito učestvovala je u julu na Evropskom prvenstvu u glavnom gradu Mađarske. Selektor Milan Đorđević napravio je petogodišnji ciklus (2019 - 2023.) sa ciljem da se na EP 2023. pokuša osvojiti medalja. U Budimpešti smo formirali novi tim, sastavljen od iskusnih na jednoj strani i veoma mladih na drugoj strani. Zabeležene su dve pobede, nad Mađarskoj i ono što je veoma važno nad Bugarskom. pobeda nad Bugarskom je prva u istoriji slou pič takmičenja, tako da je veoma važna.\nNa EP se išlo uz finansijsku pomoć Ministarstva omladine i sporta, koje finansira naše redovne programe. Ekipa je bila smeštena u hostelu Budapest i svakodnevno joj je na raspolaganju bio nov mini bus Mercedes. Pre početka takmičenja ambasador Srbije u Mađarskoj, Ivan Todorov održao je prijem u našoj ambasadi.\nNaš sajt je opet proradio, sada je uradjeno nesto u programu, tako da se nadamo da nece vise bagovati. Inace, sve info objavljivali smo na fejsbuku, koji nasi clanovi i prijatelji najvise citaju. A poceli smo i sa instagramom cesto a pravicemo i albume na instagramu, da ljubitelji softbola sve mogu da vide.\nVAŽNO OBAVEŠTENJE MINISTARSTVA OMLADINE I SPORTA REPUBLIKE SRBIJE\nVAŽNA INFORMACIJA - POVODOM VIRUSA KORONA - obaveštenje MOS od 13.03.2020.\nSrbiji bronza na Balkanijadi - 3 pobede i samo jedan poraz\nObaveštenje za klubove oko nove discipline\nSrbija na Balkanskom turniru u Sofiji\nStigao poziv za turnir u Spaniji\nPotvrđeno učešće na tradicionalnom softbol turniru u Ljubljani\nPlanovi za 2020. u Beogradu\nOdržan sastanak Upravnog odbora Softbol saveza Srbije\nPravilnik o listi zabranjenih sredstava za 2020.\n2020. da svima bude uspešnija i radosna\nADAS objavio PRIRUČNIK ZA RODITELJE - a sve oko dopinga u sportu\nDiploma našem treneru za učešće na ESCA trenerskom kampu\nKlinika koju je vodio trener iz Holandije ispunila očekivanja\nTrofej Beograda u softbolu ispunio očekivanja - Grkinje najbolje


Monika Beluči otvara Fest | Beograd news\nEkipe 14 filmova pristuvovaće festivalu, a na specijalnoj projekciji biće prikazana restaurirana kopija filma Nikite Mihalkova "Oči čornije", koji je bio najavljen pre nekoliko godina, ali nije prikazan\nAutor:\tBgdNews ekipa\t30.01.2017.\nSlavna italijanska glumica Monika Beluči i film Emira Kusturice “Na mlečnom putu”, otvoriće ovogodišnji 45. međunarodni filmski festival FEST, koji će se održati od 24. februara do 5. marta pod geslom “Gledaj – Open Your Eyes” u više dvorana u Beogradu, i u bioskopima u Sopotu, Kragujevcu i Novom Sadu.\nOvo je potvrdio umetnički direktor FEST-a Jugoslav Pantelić.\nOn je rekao da će nagrada “Beogradski pobednik” za izuzetan doprinos filmu ove godine biti dodeljena Karlosu Sauri i Ljubiši Samardžiću.\nNa ovogodišnjem FESTU biće i nekoliko filmova sa LGBT tematikom, mada Pantelić smatra da je to diskriminatorsko etiketiranje. Pantelić je kazao i da poslednji film Gorana Paskaljevića “Zemlja Bogova” neće biti prikazan na festivalu, jer će premijera filma biti pre početka Festivala.\nEkipe 14 filmova pristuvovaće festivalu, a na specijalnoj projekciji biće prikazana restaurirana kopija filma Nikite Mihalkova “Oči čornije”, koji je bio najavljen na jednom od ranijih FEST-ova, ali nije prikazan.\nGradski sekretar za kulturu i predsednica odbora festivala Ivona Jevtić je rekla da su gradske vlasti obezbedile 24 miliona dinara za ovogodišnji FEST, što je pet miliona više nego prethodne godine. Ministarstvo kulture će u sledećih nekoliko dana saopštiti koliko novca je obezbedilo za festival.\nNataša Ilić, direktorka CEBEF-a, koji treći put organizuje FEST, rekla je da je ove godine najveći broj sponzora i dodala da se očekuje 100.000 gledalaca. Ulaznice za otvaranje koštaju 500 dinara, a za sve ostale predstave su niže.\n2017FESTJugoslav PantelićKusturicaMonika Beluči\nAutor:\tBeograd News\t- Jan 31, 2017\nSamo pet i po meseci pošto je Pariz video prve pokretne slike braće Limijer, Beograd je imao priliku da upozna kinematografiju i da se kao i ostatak sveta upusti...


Konferencija klubova Pomoravsko-timočke zone\nKonferencija klubova Pomoravsko-timočke zone u kojoj se takmiči FK Ozren, održana je juče u hotelu Banjica. Prisustvovali su predstavnici svih 16 timova, a zaključak je da je dosadašnji tok prvenstva protekao regularno\n10.05.2012. VEST RTV Sokobanja - Konferencija\nKonferencija klubova Pomoravsko-timočke zone u kojoj se takmiči FK Ozren, održana je juče u hotelu Banjica. Prisustvovali su predstavnici svih 16 timova, a zaključak je da je dosadašnji tok prvenstva protekao regularno. Blagoje Milošević, potpredsednik Fudbalskog saveza regiona istočne Srbije, istakao je da su u toku prvenstva Pomoravsko-timočke zone klubovi dali izuzetan doprinos da se kvalitet i disciplina na utakmicama poboljšaju. Takođe, on je zahvalio domaćinu FK Ozren i opštini na izuzetnom gostoprimstvu. Dragiša Ilić, direktor Pomoravsko-timočke zone, rekao je da su u ovom prvenstvu klubovi organizovaniji, sve utakmice su odigrane, nije bilo napada na službena lica, te da i te kako ima razloga za zadovoljstvo. Na tome, pre svega, treba zahvaliti klubovima, dodao je Ilić.


Kancelarije i parkinzi progutali 30 miliona KM - Glas Srpske\nVedrana Kulaga 16.06.2012 06:00\nBanjaluka - Za zakup prostorija i iznajmljivanje parkinga za potrebe institucija BiH lani je potrošeno oko 30 miliona maraka, a najviše je koštao Ministarstvo odbrane, dok je za parking najviše potrošila Služba za zajedničke poslove institucija BiH.\n- MIP je tokom prošle godine za zakup prostorija potrošio 5,3 miliona KM, što je za oko 230.000 više u odnosu na 2010. godinu - navedeno je u ovoj informaciji.\n- Direkcija za civilno vazduhoplovstvo je za zakup dala 1,7 miliona, dok su troškovi UIO prešli 1,6 miliona KM - navodi se u informaciji.\nNajviše novca za parking prostor potrošila je Služba za zajedničke poslove BiH - više od 118.000 maraka, a slijede UIO sa 93.000 i OBA sa potrošenih 86.000 maraka.\nSa “pozitivnim nulom” je 39 institucija, a među njima su i Parlament BiH, VSTS, Tužilaštvo, određene agencije, direkcije, ministarstva i centri.


08. jun 2018 1277\nAustrijska vlada donela je odluku da primijeni postojeći Zakon o islamu i zabrani rad sedam džamija, kao i da rasformira udruženje "Arapska vjerska zajednica", saopštio je danas austrijski kancelar Sebastijan Kurc.\nKurc je, na konferenciji za novinare, objasnio da se radi o "džamiji sivih vukova" koja je bliska turskoj organizaciji "Atib", kao i "arapskoj vjerskoj zajednici", kojoj se zabranjuje rad njenih šest džamija.\nUdruženju "Arapska vjerska zajednica" se zabranjuje propovedanje islama i organizacija veronauke.\nBlimel je kazao da se djelovalo zajedno sa Islamskom vjerskom zajednicom u Austriji, koja se destincirala od tih džamija i verskog udruženja.j\nTakođe, kako je prenio Kurc više imama je protjerano zbog kršenja zakona o finansiranju iz inostranstva.\nNaime, Zakon o islamu, koji je stupio na snagu prije tri godine na inicijativu Kurca kao tadašnjeg ministra za integraciju, predviđa zabranu finansiranja imama i vjerskih organizacija u Austriji iz inostranstva.\nOd 260 imama, koliko ima u Austriji, 60 je pod sumnjom da su finansirani iz inostranstva, ukazano je na konferenciji za štampu, gdje je istaknuto da se svaki slučaj pojedinačno provjerava.\n"Kada nadležne vlasti donesu odluku boravišni status imama prelazi za legalnog na ilegalni, i kao i kod odbijenih azilanata, ako ne napuste zemlju sami biće protjerani", najavio je Kikl.\nKancelar Kurc je istakao da je Austrija zemlja šarolikosti, i da je sloboda vjere jedna od važnih osnova društva, ali dodaje da istovremeno mora biti jasno da je Austrija i pravna država koja ima zakonska pravila koja regulišu suživot.\nUkazao je da je proteklih mjeseci sprovedena istraga protiv pojedinih islamskih organizacija, među kojima je i džamija u kojoj su djeca nastupila u uniformama i koristila pozdrav "sivih vukova".\nPo prvi put smo iskoristili mogućnosti koje zakon daje, a to je da proteramo imame koji su finansirani iz inostranstva i da rasfomiramo jednu vjersku zajednicu.\n"Nije u suprotnosti biti ponosan musliman i istovremeno ponosan Austrijanac. Ali je jasno da ako se ustanove i ličnosti ne pridržavaju pravila mora biti posljedica ako se ugrožava javni red i mir"; objasnio je on.\nVicekancelar Hajnc-Kristijan Štrahe rekao je da se mnoge teroriste pozivaju na islam, a da postoje ustanove koje su se bavile indoktrinacijom omladine.\n"Mjere su donijte na osnovu činjenice da je bilo kršenja zakona o islamu i njima jasno stavljamo do znanja da nećemo samo gledati skrštenih ruku", objasnio je on.\nTagovi: dzamija Austrija rad zabrana


23-04-2019 22:16 Izdvojeno Srbija Društvo\nUpravni sud naložio zaustavljanje gradnje gondole na Kalemegdanu. U Ministarstvu građevine za N1 kažu da će poštovati odluku suda i sačekati ishoda spora.\nKalemegdan: Foto: Jutjub)\nNajavljena izgradnja gondole u Beogradu još nije počela, a već je dovedena u pitanje. Na osnovu tužbe Regulatornog instituta za zaštitu životne sredine (RERI), Upravni sud doneo je rešenje da se radovi na gondoli zaustave. Iz Ministarstva građevine poručuju da će takvu odluku poštovati, i da će sačekati ishod spora.\nPočetna stanica gondole trebalo bi da bude Beogradska tvrđava, a krajnja Ušće. Pripremni radovi za izgradnju počeli su pre više od mesec dana. A da bi žičara prošla, palo je 150 stabala na obe strane reke. Iako je zeleno svetlo za izgradnju Ministartvo građevine dalo tek 1. aprila, radnika i bagera na terenu još nema. A da li će ih biti, zavisi od spora koji je pokrenuo Regulatorni institut.\n"Odluka Upravnog suda koja je nama juče dostavljena usvaja naš zahtev i njome se praktično obustavlja izgradnja gondole", objašnjava Jovan Rajić iz RERI-ja.\n"Ovo u praksi znači da do konačnog odlučivanja o tome da li je građevinska dozvola zakonita ili ne, investitor ne sme da sprovodi nikakve radove, uključujući i pripremne radove na izgradnji gondole", dodaje on.\nDržavna sekretarka Ministartva građevine Aleksandra Damnjanović kaže da sudska odluka biti poštovana.\n"Ministarstvo ne može biti veći papa od pape, postoje ustanove, postoje državni organi, svako iz svoje nadležnosti daje svoje uslove. Uvek ćemo poštovati odluku bilo koje državne institucije, i naravno Upravnog suda. Sačekaćemo da Upravni sud reši, a onda zavisno od ishoda spora nastaviti postupak koji se tiče gondole", najavljuje Damnjanović.\nDodaje i da je sve rađeno po zakonu, uz poštovanje regulacionih planova i mišljenja struke.\n"Vi znate da je za to područje donet poseban plan detaljne regulacije, kojim se na jedan detaljan, precizan način uređuje šta može i pod kojim uslovima može da se gradi upravo na tom prostoru", podseća Damnjanović.\nMeđutim, prema planu detaljne regulacije kulturne znamenitosti nikako ne bi smele da postanu teren za postavljanje dalekovoda, žičanih sajli za altertnativi prevoz. Upravo zbog toga, u Regulatornom institutu ocenjuje da je građevinska dozvola izdata nezakonito.\n"Počev od planskog dokumenta, planskog osnova i planske dokumentacije koja nije međusobno usklađena, zatim do procene uticaja na životnu sredinu koja nije urađena, do toga da je izrada procene uticaja bila obavezna pre prijave radova", ističe Jovan Rajić.\nPoslanici dela opozicije podneli su incijativu Ustavnom sudu kojom traže ocenu ustavnosti plana detaljne regulacije za izgradnju gondole u Beogradu, koju prema rečima samostalne poslanice Sonje Pavlović, vide kao štetan projekat.\n"Ako je gospodin Vesić rekao da želi da ostavi trag u Beogradu, on je Beograd poorao, znači on je ostavio brazde koje će na dugi vremenski period biti štetne po ovaj grad, neke neće moći ni da se isprave, a sve to će plaćati građani ne samo Beograda, već cele Srbije", upozorava ona.\nIz kabineta gradonačelnika na novonastalu situaciju muk. Na naša pitanja o rešenju Upravnog suda nije stigao nikakav odgovor. Podsetimo, glas protiv izgradnje gondole do sada su dala mnoga stručna, naučna i građanska udruženja, kao i odeljenje istorijskih nauka Srpske akademije nauka i umetnosti.\nPročitajte OVDE šta je to poražavajuće a tiče se Srbije.


Transforma - Terapija trakama - taping\nTaping (kinezi taping) je tehnika koja se za zasniva na prirodnom procesu izlečenja tela. Pružajući podršku mišićima i prateći pokrete tela taping pomaže telu da se samo izleči. Traka priljubljena uz kožu deluje sa svakim pokretom praveći male nabore na koži pa je segment koji tretiramo praktično non stop pod terapijom. Traka ne limitiraju pokrete već naprotiv one ga podržavaju pa je poželjno vežbati i sprovoditi metode kineziterapije dok su trake aplikovane.\nPrimarno dejstvo trake je da na mestu na koje je aplikovana dovodi do ubrzanja protoka telesnih tečnosti (krvi i limfe ) pa se tretirani deo bolje ishranjuje,smanjuje se iritacija na receptore u koži, povećava se lokalno temperatura kože.\nTrake koje se koriste po svojim osobinama su slične koži, ne sadrže nikakva farmakološka sredstva na sebi, a sama traka maksimalno dopušta disanje kože.Pacijenti normalno obavljaju sve uobičajene aktivnosti dok nose trake(i kupanje jer je traka vodootporna).\nTaping se koristi za lečenje mišića, nerava i organa, ali je njihova upotreba veoma raširena i popularna u sportu. Sportisti koriste ove trake jer im pomažu u bržem oporavku između napora kao i u saniranju povreda.\nTrake se na različite nečine apliciraju na telo,a efekti njihove primene su :podrška mišićima, poboljšanje kontrakcije mišića,smanjenje prekomernog istezanja i prekomerne kontrakcije mišića,umanjenje grčeva; povećanje obima pokreta,otklanjanje bola,smanjenje iritacije receptora za bol;poboljšanje cirkulacije, smanjenje upale,korigovanje problema zglobova i funkcionalnih problema…\nZavisno od individualnih osobina pacijenta i terapijskih ciljeva prilagođava se tehnika aplikovanja traka.Često pacijenti nose trake između dva tretmana druge vrste u okviru terapijskog protokola. Terapiju mogu sprovoditi isključivo specijalno obučeni fizioterapeuti i lekari.


Adora je najrenomiraniji makedonski građevinski brend, sa visokom internacionalnom reputacijom, koji je već 20 godina lider u visokogradnji u Makedonij, kroz primarnu delatnost izgradnje visokokvalitetnih revolucionarnih nekretnina. Restruktuiranjem poslovanja, kroz Adora Biznis Grupaciju, poslovanje kompanije se širi na finansije, berzansku trgovinu, farmacju i trgovinu organskom hranom širom Evropе i Bliskog Istokа. Adora je najveći pojedinačni vlasnik u Komercijalnoj Banci AD Skoplje, koja je najveća banka u Makedoniji. Kompanija “Adora Living Solutions” predstavlja Adora brend u Srbiji, sa misijom da bogato iskustvo stečeno kroz izgradnju 400.000 m² nekretnina sa pionirskim rešenjima stanovanja donese u Srbiju.\nAdora je porodični biznis poznate makedonske porodice Čifliganec, koji datira od 1992. godine. Dokazani preduzimač, menadžer i filantrop, prof. dr Vančo Čifliganec, 2002. godine osnovao je građevinsku kompaniju “Adora Inženjering” pod motom “Samo dela su stvarnost”, koja se brzo etablirala u TOP 20 najuspešnijih i TOP 5 najbrže rastućih kompanija u Makedoniji.\nOsnivač kompanije dobitnik je 10 međunarodnih i 50 nacionalnih nagrada, a tim od 500 vrhunskih stručnjaka koji predvodi prof. Čifliganec podigao 40 reprezentativnih stamben-poslovnih kompleksa i realizovao investicije u vrednosti od preko 400 miliona evra.\nKada se porodičnom biznisu pridružila druga generacija vlasnika, ćerka Dragana i sin Duško Čifliganec, brend je postao moćniji uvođenjem savremenih standarda i inovacija koje su zadnja reč arhitekture i dizajna, ali i kroz širenje biznisa na druge sfere poslovanja i investicije van granica Makedonije. Pored svega, glavna misija Adore je kreiranje boljeg, humanijeg i srećnijeg sveta, a u to ime kompanija je u društveno odgovorne kampanje (CSR) uložila više od 5 miliona evra.\nZa realizaciju najnovijeg građevinskog projekta “21st Century”, Adora je odabrala Zlatibor kao svoju prvu destinaciju u Srbiji, motivisana željom da klijentima omogući vrhunsko, planinsko, hedonističko uživanje.\nUvereni smo da stvaramo apsolutno najbolju destinaciju za odmor na Zlatiboru, koja može biti Vaša najmudrija odluka za buduće generacije i najpametnija investicija koja će Vam brzo vratiti uloženi novac!


Mandić se sreo sa Dodikom: Republika Srpska podržava SPC i srpski narod u Crnoj Gori – Borba\nSrpski član Predsjedništva BiH Milorad Dodik i član Predsjedništva Demokratskog fronta Andrija Mandić razgovarali su danas u Banjaluci o aktuelnim dešavanjima u Crnoj Gori nakon usvajanja antiustavnog zakona o slobodi vjeroispovjesti.\nDodik je naglasio da podržava zahtjeve Srpske pravoslavne crkve u Crnoj Gori, navodeći da je donošenje spornog zakona nepotreban korak crnogorske vlasti.\n– Taj zakon predstavlja neprihvatljivo uzurpiranje prava SPC, što su konstatovali i predstavnici drugih vjerskih zajednica u Crnoj Gori – rekao je Dodik, naglasivši da će Republika Srpska i srpski narod nastaviti da podržavaju zahtjeve SPC i vjernog naroda u Crnoj Gori.\n– S toga moramo biti jedinstveni i zajedno stati protiv bilo kakvog otimanja ili skrnavljenja prava srpskog naroda i SPC ne samo u Crnoj Gori, već bilo gdje a najvažnije je da svi ti problemi budu riješni mirnim putem i dijalogom – poručio je Dodik.\n– Naš narod je u ovim djelovanjima u Crnoj Gori pokazao snagu srpske solidarnosti tako da stojimo zajedno kao jedan od Čikaga do Australije – naglasio je Mandić.\n– Ponosni smo na činjenicu što ste jedan od lidera srpskog naroda koji to svojim djelima svakodnevno potvrđujete – poručio je Mandić.


Bivši Poverenik za informacije od javnog značaja, advokat Rodoljub Šabić, izjavio je danas da je indikativno to što se ni posle dva meseca od pokretanja istražnog postupka ne zna zbog čega su prisluškivani telefonski razgovori predsednika Srbije Aleksandra Vučića.\nŠabić je za Betu kazao da je radna grupa MUP-a okončala svoj posao i da je kompletan materijal o prisluškivanju predsednika predala Tužilaštvu za organizovani kriminal (TOK).\n“Tužilaštvo ima obavezu da mnogo ekspeditivnije nego do sada obezbedi rasvetljavanje brojnih ‘maglovitih’ okolnosti i da o tome javnosti pruži informacije na koje bez sumnje ima pravo”, rekao je advokat.\nNa pitanje Bete zašto ni nakon više od dva meseca tužilaštavo nije saopštilo javnosti odgovore na pitanje ko je i zbog čega prisluškivao razgovore predsednika države, Šabić je kazao da javnost ima pravo da sazna kako se odvijalo “nezakonito prisluškivanje” za koje je ocenjeno da se radi o pripremi “državnog udara”.\n“Ili je prisluškivan potpuno ilegalno, bez ikakvog odobrenja i znanja suda ili je predsednik ‘upao u mere’, komunicirajući s ljudima čija komunikacija je sudskom odlukom stavljena pod nadzor bilo pozivajući ih, bilo primajući pozive. U ovom drugom slučaju ne bi se radilo o nezakonitom prisluškivanju, ali bi svakako podrazumevalo odgovarajuću reakciju, odnosno upozorenje”, objasnio je Šabić.\nPodsetio je da je predsednik prisluškivan godinu i po i da su u to bili uključeni tehnički resursi i ljudi iz MUP-a.\n“Pominjanje ‘državnog udara’, makar zvučalo preterano, implicira bar jednu i u ovom slučaju tačnu stvar. Državni udar, za razliku od revolucije dolazi iznutra, vrše ga ljudi iz sistema, a ne spolja”, rekao je Šabić.\nDodao je da javnost mora da sazna i kako se prisluškivanje predsednika odvijalo bez znanja bezbednosnih struktura, posebno BIA.\n“Svako ko iole poznaje faktičku situaciju, zna da kad je reč o postojećim državnim resursima, tehnički nije moguće da ma ko iz MUP-a vrši prisluškivanje bez znanja BIA. A kontraobaveštajna zaštita predsednika, makar bila na najnižem dopustivom nivou, moralo bi da podrazumeva da isto važi i za neku eventualno ilegalno nabavljenu i instaliranu opremu”, kazao je advokat.\nNa pitanje Bete koji bi mogli biti motivi da se prisluškuje predsednik države, Šabić je rekao da motivi mogu biti “agresivni”, upravljeni na prikupljanje materijala s idejom da se koristi za pritisak na predsednika, “da bi se iznudili odgovarajući ustupci ili on kompromitovao”.\n“Motivi mogu biti i ‘odbrambeni’, s idejom da se koriste samo u svrhu zaštite u mogućim obračunima u okviru ‘elite’. Naravno, u oba slučaja radilo bi se o teškim nezakonitostima i zloupotrebama”, ocenio je Šabić.\nNaveo je da i u slučaju da je reč o zakonitom prisluškivanju, na osnovu odluke suda, a u koje je predsednik Republike “upao” slučajno, nema razloga da se kriju imena prisluškivanih lica.\n“To eventualno može biti opravdano samo do okončanja istrage”, rekao je advokat.\nNaglasio je da nikako ne bi smelo da se ponovi “ono što nam se nažalost već dešavalo”: da se u tabloidima šire tvrdnje o državnom udaru ili čak fizičkoj likvidaciji predsednika, a da potom nadležni organi sve proglase “državnom tajnom”.\n“Neki poslanici su predlagali da se formira anketni odbor za ceo slučaj ‘nezakonitog prisluškivanja’ predsednika, ali je indikativno da su ti zahtevi utihnuli. To ne sme ostati još jedna ‘afera’ na koju će se zaboraviti čim se pojavi druga”, zaključio je Šabić.\nTužilaštvo za organizovani kriminal je ranije saopštilo da se neće oglašavati povodom istrage o prisluškivanju predsednika Srbije Aleksandra Vučića.


Požarevac info - Najnovije vesti - Svetski dan zdravlja\nDanas je Svetski dan zdravlja, a iako se nije očekivalo, i ove godine se obeležava tokom pandemije koronavirusa. Kovid 19 je u celom svetu ostavio i direktne i indirektne posledice na zdravlje ljudi. Moto ovogodišnjeg Svetskog dana zdravlja je “Vakcinacija za sve”. Predsednica Sindikata zaposlenih u zdravstvu i socijalnoj zaštiti Beograda dr Radmila Obrenović rekla […]\nThe post Svetski dan zdravlja .\n“Mi, na svu sreću, vakcine imamo. Dostupne su u dovoljnoj količini od različitih proizvođača, ali ne možemo biti zadovoljni dovoljnim brojem građana koji su pristupili vakcinaciji. Tako da cilj ove naše kampanje obeležavanja ovog Svetskog dana zdravlja jeste da pozovemo naše članove, ali i građane da se vakcinišu, zaštite svoje zdravlje, zdravlje svoje porodice i samim tim zdravlje ...


POMERA SE STAROSNA GRANICA\nIzvor: Alo!/Lokalne novine | Obrenovac, 29.11.2021.\nZa nešto više od mesec dana, odnosno od 1. januara 2022. godine, počeće da važe nova pravila za penzionisanje žena u Srbiji...\nKada se radi o muškarcima, uslovi za penzionisanje, barem zasada, neće se menjati, što znači da će granica za odlazak u penziju ostati na 65 godina starosti.\nOd dva meseca do šest meseci\nUpravo je izjednačavanje godina života žena i muškaraca za penzionisanje razlog izmene Zakona o penzijskom i invalidskom osiguranju iz 2014. godine. Naime, od tada se za žene svake godine menjaju uslovi za penziju, i to po pravilu da se starosna granica pomera u rasponu od dva meseca do šest meseci godišnje.\nPrema tome, sada (ove godine) važi pravilo da žene mogu biti penzionisane sa navršene 63 godine i dva meseca života. To će se od 2022. godine promeniti, pa će pripadnice nežnijeg pola u penziju ići sa 63 godine i četiri meseca života. Potreban broj godina radnog staža ostaje isti i iznosi minimum 15 godina.\nKako je predviđeno izmenama zakona od pre sedam godina, tako će biti sve do 2032, kada će žene moći da idu u penziju sa 65 godina starosti, identično kao muškarci.\nI muškarci kasnije u prevremenu penziju\nNova pravila važe i ukoliko građani žele da idu u prevremenu penziju, a promena se odnosi i na muškarce i na žene. Ove godine je pravilo da to može da se ostvari sa 40 godina staža osiguranja i najmanje 59 godina života za muškarce, odnosno 39 godina i četiri meseca staža osiguranja i najmanje 58 godina i četiri meseca života za žene.\nOd 1. januara 2022. godine muškarci će moći u prevremenu penziju sa 40 godina staža osiguranja i najmanje 59 godina i šest meseci života, a žene sa 39 godina i osam meseci staža osiguranja i najmanje 59 godina života.\nZbog pandemije svi produžavaju radni vek\nInače, zbog pandemije i virusa korona, u mnogobrojnim državama sve su glasniji zahtevi da se starosna granica za odlazak u penziju još više pomeri i da se ljudi što stariji penzionišu. Tako se, recimo, u Nemačkoj traži da se starosna granica za penzionisanje pomeri na 69 godina. U ovoj zemlji je od 2012. granica podignuta na 67 godina, a prema trenutnim podacima, to postepeno povećanje ukazuje da sve više ljudi umre pre nego što dočeka penziju.\nI vlasti u Japanu takođe planiraju da povećaju starosnu granicu za penzionisanje državnih službenika, i to sa 65 na 70 godina starosti, a nove zakone imaju i Crna Gora, Hrvatska i Poljska. U narednih 10 godina njihovi najstariji građani će moći u penziju sa navršenih 67 godina. Velika Britanija i Finska u međuvremenu će povećati granicu na 68 godina.\nPrema zvaničnim istraživanjima, Japanci su sposobni za rad u proseku do 71, a Japanke do 74. godine. Ipak, u mnogim razvijenim zemljama starosna granica za penzionisanje ne povećava se zbog vitalnosti građana već zbog održivosti penzionih sistema.\nKako se pomera granica za penziju kod žena:\n63 godine i dva meseca života - 2021.\n63 godine i četiri meseca života - 2022.\n63 godine i šest meseci života - 2023.\n63 godine i osam meseci života - 2024.\n63 godine i deset meseci života - 2025.\n64 godine života - 2026.\n64 godine i dva meseca života - 2027.\n64 godine i četiri meseca života - 2028.\n64 godine i šest meseci života - 2029.\n64 godine i osam meseci života - 2030.\n64 godine i deset meseci života - 2031.\n65 godina života - 2032.


Veoma značajan regionalni sastanak o Agrokoru | Kamatica\nPočetna > vest > Veoma značajan regionalni sastanak o Agrokoru\nVeoma značajan regionalni sastanak o Agrokoru\nBEOGRAD, 19. aprila (Tanjug) - Ministar spoljne trgovine i ekonomskih odnosa BiH Mirko Ssarović izjavio je da je veoma značajan današnji sastanak u Beogradu ministara trgovine i ekonomije iz Slovenije, Crne Gore, BiH i Srbije, na kojem će se razgovarati o situaciji vezanoj za poslovanje koncerna "Agrokor".\nNa njemu će biti razmenjena iskustva jer je interes svih da važne kompanije koje su brendovi opstanu i da se sačuvaju radna mesta i dobavljači, rekao je Šarović novinarima posle potpisivanja Memoranduma o saradnji Srbije i BiH o integrisanom upravljanju slivom reke Drine.\nŠarović je kazao da je današnji sastanak ministra regionalnog karaktera i da je obaveza svih zemalja u kojima Agrokor posluje, da rade na tome da kompanije iz tog koncerna budu uspešn, jer su one sada kompanije i Srbije i Slovenije i Hrvatske i BiH-a.\n"Jeste da je to kapital koji je došao iz Hrvatske, a koji je privatizovao i kupio preduzeća i firme u Srbiji, BiH i Sloveniji, ali one su naše i naš je interes da one i dalje dobro posluju i rade", rekao je bosansko-hercegovački ministar.\nŠarović je naveo da je u BiH oko 6.000 radnika zaposleno u 10 privrednih društava povezanih sa Agrokorom.


Nedostaje nam održiv model funkcionisanja - oradio.rs\nOd čega zavise očekivanja? Kako ih kreiramo i zašto se dešava da se neka očekivanja ne ispune ili se delimično ispune? O svemu ovome razgovarali smo sa mladima, predstavnicima organizacija za mlade, ali i sa jednim od trenutno najvažnijih aktera kada govorimo o mladima - OPENS-om, odnosno, sa koordinatorom OPENS-a Vukašinom Grozdanovićem.\nOPENS zvanično postoji od 2016. godine, a jedan od glavnih ciljeva je bio "proces kandidature grada Novog Sada za omladinsku prestonicu Evrope", što se i ostvarilo. U 2019.godini Novi Sad je nosio ovu titulu, ali posla ima i u tekućoj godini, iako smo titulu predali.\nNeki mladi su odlično upoznati sa radom OPENS-a, neki ne, neki su imali drugačija očekivanja, nekima su se sva očekivanja ispunila, a nekima ipak nisu, U anketi koju smo prošle godine radili sa mladima, bili su podeljenog mišljenja oko uticaja OPENS-a: ima onih koji smatraju da je on unapredio slobodno vreme mladih i omladinski aktivizam na prvom mestu, zatim omladinske politike i prostore za mlade, ali ima i onih koji misle da nije unapređeno ništa.\nVukašin Grozdanović za Oradio kaže razgovori o očekivanjima u vezi sa OPENS-om zahtevaju detaljnije i dublju istraživanje.\n"Za to je potrebna neka podrobnija analiza, da vidimo kakva su bila očekivanja mladih na početku i kakva su njihova viđenja onoga što se desilo u prethodnom periodu. Treba da imamo u vidu da je još jedna godina ispred nas dok se ceo proces ne zaokruži. Mi smo kroz sve naše programe i preko organizacija koje sprovode aktivnosti bili direktno u kontaktu sa mladima i sa njihovim potrebama. Upravo iz tih potreba su se rodile ideje za programe koji će ostati nakon OPENS-a", kaže Vukašin.\nPrema njegovim rečima, postoji nekoliko stvari koje su u planu i koje mladi mogu da očekuju. Jedna od njih je i ideja o fondu za lični razvoj mladih.\n"Jedan od problema sa kojim su nam se javljali mladi jeste da, kada postoji neka obuka ili trening, oni žele da odu, ali nemaju dovoljno sredstava i dobijaju negativne odgovore kome god da se obrate, te se rodila ideja o ovom fondu. To će biti neki fond u gradu gde će mladi moći da se jave", ističe Vukašin.\nOn dodaje da će postojati i neka pravila, u smislu da, ako se dobiju neka sredstva od tog fonda, mora se na neki način to vratiti gradu, na primer kroz nekoliko obuka odrađenih u Novom Sadu.\nViše o ovoj temi poslušajte u našoj emsiji U kakvoj zemlji želim da živim.\nOsnivačica organizacije Inspirin Change Nina Petrov (25) raskorak u očekivanjima i onoga što se dešava u realnosti vidi kao posledicu neinformisanosti i loše komunikacije.\n"Mladi ne razumeju koncept rada nekih institucija i organizacija, a i mi smo takvog mentaliteta da se lako ponadamo da će svima biti bolje, jer to slušamo svakog dana. U tom smislu, neretko se dešava da očekujemo da će nam projekti i programi doneti novo zlatno doba. Fali i komunikacije od strane organizacija - da objasne šta rade. A nedostaje i kritičko mišljenje kod mladih, da provere informacije i da se raspitaju", kaže Nina.\nBuduća omladinska radnica Vesna Radanović kaže da razočaranje mladih dolazi iz nepoverenja prema vladinom i nevladinom sektoru.\n"Moj utisak je da su mladi generalno razočarani i vladinim i nevladinim sektorom. Razlog je to što je sve puno politike. Mladi nemaju očekivanja ni od koga. Traže način da odu. Društvo je kao kuvana žaba koja ne shvata da se polako kuva i da su mladi anestezirani. Ne postoji poverenje ni prema jednom sektoru", smatra Vesna\nVukašin Grozdanović ističe da je osim fonda za lični razvoj i drugih programskih aktivnosti i unapređenja važno pitanje i postojanje prostora za mlade, na čemu će se tek raditi.\n"Nekoliko je otvorino, mnoge te prostore smo i mi pomogli i pomažemo njihov rad. U Omladinskom centru, koji će biti otvoren ove godine, neće sedeti OPENS ili organizacije, već će programi imati priliku da konkurišu, pa da onda ti programi koji duže traju dobiju prostor. I one aktivnosti koje kratkoročno traju će takođe moći da dobiju prostor i vreme", ističe Vukašin.\nUpravo od ovog centra mladi očekuju mnogo.\n"Omladinski centar bi trebalo da sadrži kako infrastrukturu tako i dobro izbalansirani, organizovani i kvalitetni plan i obučene mlade ljude koji bi mogli da rade sa omladinom na određeni način, kako bi mladi mogli da pronađu sebe u ovom društvu."\n"Prostor gde mogu da provode svoje slobodno vreme, a to ne znači da su to samo aktivnosti koje im se pružaju u omladinskom centru, nego, što bi se reklo, da mogu da dođu i da kvalitetno bleje. Centar treba da odgovori na potrebe mladih u Novom Sadu. Treba da se bavi informisanjem mladih, obrazovanjem mladih, bezbednošću mladih."\nKako Vukašin kaže, postoje različite mogućnosti kada se priča o napretku OPENS-a.\n"Naravno da nismo mogli da odgovorimo na svaki izazov i svaku temu, ali smo bili otvoreni da sa svakim razgovaramo i vidimo kako da unapredimo ono što treba da se unapredi. Mislim da nama sada nedostaje održiv model funkcionisanja, da, kada postoje izazovi i problemi, mladi mogu da komuniciraju direktno sa donosiocem odluka i da pokreću teme", kaže Vukašin.\nOn napominje da postoje stvari u kojima OPENS nije mogao direktno da deluje, ali da je bio tu da podrži.\n"Mi nismo mogli da budemo aktivni u temi obezbeđivanja stanova za mlade, nije OPENS mogao da ide i gradi stanove za mlade, ali smo otvorili prostor u kojem su mladi preko svojih saveza i udruženja rekli šta im je problem", ističe on.\nKao što su i naši sagovornici rekli, razloga zbog kojih se nekada razilazimo u očekivanjima i rezultatima koje postižemo u stvarnosti ima mnogo. Programi, aktivnosti i planovi koje OPENS ima još uvek traju, a u ovoj godini kulminiraće otvaranjem Omladinskog centra od koga se očekuje mnogo, baš zato jer je velika stvar i jer je mladima važan.\nPandemija koronavirusa i posledice koje već sada ostavlja donose nam neizvesnost u svakom polju. Ide li se u školu ili…\nIdeja Omladinskog centra je povezivanje\nNedavno, na Međunarodni dan mladih, otvoreni su Omladinski centar OPENS i kulturna stanica Liman. Prostor se nalazi u kreativnom distriktu,…\nImaš između 15 i 30 godina? Čestitamo, danas je tvoj dan!\nUkoliko ste rođeni između 1991. i 2006. godine, ubrajate se u kategoriju mladih i deo ste grupe od 17 odsto…\nMreža podrške za mlade\nOPENS je u saradnji sa nekoliko organizicija pokrenuo kampanju "Sazvežđe podrške" kako bi dao svoj doprinos smanjenju negativnih osećanja, osnažio…


Nissan Qashqai+2 u Srbiji\n3 Nov 2008 - 07:50 Domaće tržište Link\nNissanov uspešni crossover Qashqai (negde poznat kao Nissan Dualis) nedavno je dobio i svoju produženu varijantu sa trećim redom sedišta i sa mestom za sedam putnika, a sada je ovaj model dostupan i kupcima u Srbiji.\nQashqai+2, kako se zvanično zove ovaj model, ima za 135 mm duže međuosovinsko rastojanje u odnosu na standardni Qashqai sa pet sedišta (pa sada iznosi 2765 mm), dužina je porasla za 211 mm (sada 4526 mm), visina za 38 mm (sada 1643 mm), više je mesta za glave putnika u prvom i drugom redu (za 16, odnosno 10 mm), kao i za kolena u drugom redu (za 23 mm). Takođe, i prtljažnik je sa skoro 500 litara zapremine veći za 90 litara nego kod kraćeg brata, dok je težina porasla za oko 100 kg.\nDodatna dva sedišta u trećem redu su ipak više namenjana deci, budući da mogu da prime putnike visoke do 1,6 metra. Ova sedišta su deljiva u odnosu 50/50 i mogu da se sklope tako da se pozadi formira ravna površina. Qashqai+2 se i dizajnerski razlikuje u odnosu na već poznati model, tačnije zadnja vrata su povećana, kao i treće bočno staklo, a tu su i drugačiji prednji gril, modifikovani zadnji kraj (staklo i branik), dok su krovni nosači deo standardne opreme.\nŠto se motorizacije tiče, Qashqai+2 je trenutno u ponudi sa benzincem 2.0L sa 103kW/140KS i 2.0 dCi dizelašem sa 110kW/150KS.\nU Srbiji najjeftiniji Qashai+2 košta 25.358 evra sa PDV-om (koliko treba platiti model sa benzinskim motorom i osnovnim paketom opreme), dok bazni 2.0 dCi dizelaš staje 28.907 evra. Internet prezentacija domaćeg uvoznika je: www.nissan.co.yu\nVIDEO : Nissan Qashqai+2\nčitanja : 2670


ČEŠKA NE IDE NA SP: Umesto nje u Egiptu će igrati Severna Makedonija\n12.01.2021. • 19:40\nTakmičenje počinje sutra, a lista učesnika se još menja\nNove promene - Severna Makedonija će ipak učestvovati na Svetskom prvenstvu u rukometu, a to su saznali samo dan pre početka turnira! Oni će zameniti reprezentaciju Češke!\n- Od 21 igrača, 17 su van igre. Uz dodatak da ne bismo mogli da putujemo sa celim timom, nijedan od trenera koji vodei ekipu ne bi mogao da leti. Ocenili smo da bi ovo bilo "kockanje" po pitanju zdravlja i da bismo rizikovali da ukaljamo ime češkog rukometa - saopštili su Česi u utorak.


Flox aplikacija koja spaja grupe prijatelja | PC Press\nIzolovanost tokom pandemije je možda najteže pala mladim ljudima koji nisu mogli da se druže. Ne samo što nisu mogli da budu sa prijateljima već nisu bili u prilici da steknu druge prijatelje ili upoznaju nove ljude, što je za njihov psihološki razvoj veoma značajno.\nMnogi sudenti prvih godina fakulteta nisu pohađali tradicionalnu nastavu već su predavanja pratili online. Osim izgleda glave svoji kolega nisu imali prilike da saznaju ništa drugo. Tokom predavanja nisu bili u prilici da se bliže upoznaju a još manje druže nakon obaveza. Ova situacija nepovoljno utiče na omladinu posebno na one koji su razdvojeni od svog društva.\nTokom 2002. godine Li je pokrenuo beta test za aplikaciju Flox, koja ima za cilj upoznavanje ljudi međusobno. Sve što treba da radite je da kreirate profil i spajate se sa drugim ljudima, a zatim je moguće spojiti dve drupe između sebe.\n„Ljudi su nam dali povratne infromacije da je online studiranje zabavno i da bi mogli da je imaju tako tokom celog studiranja.“ – izjavio je Li. To mu je bio signal da je pravo vreme za njegovu aplikaciju. U februaru ove godine je sa još dva inženjera napravio alfa test sa oko 250 korisnika. Ubrzo se aplikacija proširila između studenta Nju Jorka. Sada ima preko 20000 korisnika, a u narednih mesec dana ova mreža će postati dostupna i za druge gradove. Flox je ujedno dobio i finansijsku podršku od 1,2 miliona dolara.\nFlox nije prva aplikacija koja je isprobala grupno društveno umrežavanje. Tinder je imao sličnu ideju sa funkcijom Tinder Social koja je trebala da poveže grupe prijatelja sa drugom grupom prijatelja. Ali je funkcija bila ukinuta nešto više od godinu dana nakon što je lansirana 2016. godine. Razlog za ukidanje ove funkcije je što se Tinder već bio profilisao kao aplikacija za potencijalne sastanke. Slična je i aplikacija Bumble, koja je najpre imala misiju da spaja ljude kako bi se bolje upoznali ali je kroz vreme postala aplikacija za traženje cimera.\nFlox nije aplikacija za upoznavanje ali se pretpostavlja da će se koristiti i u tu svrhu. Ljudima je lakše da se upuste u kontakte sa drugim osobama ako ih u tome podržava njihovo društvo i ako društvo već upozna drugu osobu. Svakao da je reč o aplikaciji koja ima veliki potencijal i koja se pojavljuje u pravo vreme kada društvene mreže čini se gube uticaj.\nFlox aplikacija još uvek nije dostupna na našem tržištu, ali kako se pokazala kao veoma probojna između studenta u SAD-u očekuje se da će se ubrzo pojaviti i na ostalim kontinentima. Sa druge strane, možda bi bilo zanimljivo da naši programeri naprave aplikacije koje će biti namenjene našim prostorima. Primera radi, verujem da bi bile zanimljive aplikacije u kojima bi se sastavljale grupe momaka prilikom praćenja utakmica ili aplikacija za devojke u kojima bi se pratili novi trendovi ili obilazak šoping mola. Evo jedne ideje, aplikacija koja okuplja grupe devojaka i koja pokazuje modele koji se nalaze na primer u radnjama „Galerije“ šoping mola. Nisu svi u prilici da obiđu ovaj šoping mol a verovatno da bi se odlučili za neku kupovinu. Sa druge strane, devojkama je lakše da kupuju kada su sa drugaricama. Ova aplikacija bi verovatno bila zanimljiva ženskim inžinjerima.\nTagovi: aplikacija za upoznavanje, flow, grupe prijatelja\n← Kompanija vivo proširuje svoju Y seriju\nMeta kupuje Within – kreatore virtuelne fitnes aplikacije →


Održan sastanak sa sindikalnim povjerenicima Porezne uprave Podružnice Tuzlanskog kantona - SUFBIH\nU prostorijama Kantonalnog ureda Porezne uprave Tuzla, dana 02.04.2019. godine održan je sastanak sa sindikalnim povjerenicima Podružnice Tuzlanskog kantona. Domaćin sastanka bila je Amira Kapetanović, sindikalni povjerenik Podužnice Tuzlanskog kantona. Ispred Granskog sindikata sastanku su prisusvovali predsjednik Samostalnog sindikata Samir Kurtović i generalni sekretar Adil Aljić.\nPredsjednik Kurtović upoznao je prisutne članove sindikata Podružnice Tuzlanskog kantona o aktuelnoj situaciji u sindikatu i proteklim aktivnostima, kao i o planiranim aktivnostima za naredni vremenski period. Članovi sindikata Podružnice Tuzlanskog kantona imali su priliku postavljati pitanja predsjedniku Samostalnog sindikata, te od istog dobili adekvatne odgovore.\nCilj sastanka bio je unaprijeđenje rada i same komunikacije u Samostalnom sindikatu te iznalaženje optimalnih rješenja za rješavanje zahtjeva Porezne uprave FBiH.\nNakon duže diskusije doneseni su slijedeći Zaključci:\nU roku od 30 dana Sindikalna organizacija Porezne uprave FBiH dostavit će granskom sindikatu inicijativu za izmjenu Zakona o poreznoj upravi FBiH;\nNakon dostavljene inicijative granskom sindikatu, granski sindikat će uputiti inicijativu Vladi FBiH za formiranje komisije koja će raditi na izmjenama Zakona o poreznoj upravi FBiH;\nSindikalna organizacija Porezne uprave FBiH pripremiti će određene izmjene Zakona o poreznoj upravi FBiH, te odrediti svoga predstavnika, kao člana radne grupe, koji će učestvovati u izradi izmjena Zakona o poreznoj upravi FBiH zajedno sa granskim sindikatom. Po izradi prijedloga izmjene Zakona o PUFBiH isti će se dostaviti Uredu za zakonodavstvo i Ministarstvu finansija na mišljenje, a nakon toka početkom septembra uputiti u parlamentarnu proceduru.\nUkoliko do septembra, iz bilo kojih razloga, zakon se ne uputi u parlamentarnu proceduru, organizovat će se radni sastanak podružnice kako bi članstvo bilo informisano o razlozima eventualnog prolongiranja utvrđenih rokova, kao i dogovora o daljim aktivnostima;\nSindikalna organizacija PUFBiH uputit će menadžmentu Porezne uprave FBiH zahtjev za izmjenu Pravilnika o unutrašnjoj organizaciji i sistematizaciji radnih mjesta PUFBiH sa fokusom na realne potrebe i objektivne parametre za organizacione jedinice. Prilikom izrade pravilnika vodit će se računa o iznalaženju mogućnosti za unaprijeđenja uposlenika koji su u međuvremenu završili fakultet i stekli status VSS;\nSindikalna organizacija PU FBiH će uputiti zahtjev menadžmentu Porezne uprave FBiH da im se sa 31.12.2019.godine dostave podaci koliki je odliv uposlenika (penzionisanje, prelazak u druge institucije, prerana smrt i dr.) a koliki priliv uposlenih u PUFBiH, kako bi se mogla sačiniti strategija popunjavanja radnih mjesta u razumnom vremenskom periodu i kako bi se u budžetu planirala potrebna sredstva za tu namjenu.\nOdržan sastanak sa sindikalnim povjerenicima Porezne uprave Podružnice Kantona Sarajevo


Restorani budućnosti su stigli u…\nDa biste smanjili redove i vreme čekanja u objektima, vaši kupci realizuju porudžbinu putem intuitivnog, višejezičnog korisničkog interfejsa dodirom ekrana, plaćaju karticom i svoju porudžbinu preuzimaju na za to predviđena mesta.\nDaFratello je svoju prvu instalaciju ACRELEC inovativnog rešenja realizovao u objektima kompanije McDonald’s u oktobru 2015. Danas, u šest restorana u Srbiji, na 13 interaktivnih kioska, gosti ovog svetskog QSR lidera, realizuju svoje porudžbine na jednostavan način uživajući u kreiranju svojih omiljenih obroka. Prema rečima Steve Easterbrooka, CEO kompanije McDonald’s, “Tehnologija je nešto što naši gosti očekuju i sa zadovoljstvom je prihvataju. Sada naši zaposleni imaju više uslužno orijentisane uloge za koje verujemo da će korisnici imati više koristi“.\nJoš 2004. godine, Jackues Mangeot i Jalel Souissi, dva osnivača Acrelec grupe, krenuli su sa stvaranjem “Store of the Future”. Kako bi njihova ideja postala stvarnost, oni su regrutovali male timove stručnjaka, pod uticajem njihove strasti za tehnologijom, da vode svoje projekte na proaktivan i fleksibilan način. Odlučili su se za industrijski profesionalizam kako bi osigurali standardizovanu proizvodnju, efikasnu primenu i servise prilagođene prodajnim uslugama. Acrelec teži savremenim rešenjima koji olakšavaju operacije održavanja, osigurava sigurnost korišćenja i izdržava ekstremne vremenske temperature dok je u skladu sa Vašim lokalnim standardima.\nDanas Acrelec Grupa nastavlja da prati inovacije, posmatrajući svaku promenu tržišta i izdvaja se od svojih konkurenata zahvaljujući “ključ-u-ruke” poslovnom pristupu, modernom prilagođenom paketu rešenja koji su odabrali neki od najvećih kompanija za svoje HORECA poslovanje.\nKompanija DaFratello je ekskluzivni distributer ACRELEC rešenja za tržište Srbije.\nCategory: Fratello VestiBy Aleksandar Pasic 11. августа 2017.\nPreviousPrevious post:MOOD:MEDIA na Lukoil benzinskim stanicamaNextNext post:MOOD: rešenja za kompaniju IKEA


Koraci do boljih uslova života u podstandardnim romskim naseljima\nPrvi modul, od ukupno tri koji čine sveobuhvatnu obuku posvećenu temi unapređenja uslova života u podstandardnim romskim naseljima, organizovan je 10. novembra 2021. godine za članove mobilnih timova, koordinatore za romska pitanja, zaposlene u odeljenjima za urbanizam, lokalni ekonomski razvoj, društvene delatnosti, kao i zaposlene u drugim odeljenjima uprave iz 35 lokalnih samouprava u kojima je projekat sprovodio aktivnosti.\nPrva modul obuke, kojem je prisustvovalo 29 učesnika, bavio se temama kao što su početna procena stanja planske dokumentacije i infrastrukture, uključivanje podstandardnih romskih naselja u nacionalnu GIS bazu naselja, identifikacija i priprema urbanističke dokumentacije koja je potrebna za dalje unapređenje stambene i komunalne infrastrukture. Posebna vrednost radionice ogledala se u prenošenju iskustva projektnog tima koje je nastalo kroz pružanje direktne podrške gradovima i opštinama na pomenute teme, a predstavnici pojedinih lokalnih samouprava koje su učestvovale u projektu predstavili su tokom obuke konkretne primere iz prakse i izneli svoja iskustva. Na taj način su učesnici radionice mogli da se upoznaju sa poteškoćama sa kojima su se njihove kolege sretale, i tako steknu znanja i veštine koje će im pomoći da se sa izazovima koji budu pred njima lakše suoče.\nNaredna dva modula obuke biće organizovana 18. i 25. novembra 2021. godine, na kojima će učesnici uz podršku eksperata, proći kroz preciziranje projektnih zadataka, izradu tehničke dokumentacije za komunalnu infrastrukturu, a nova znanja steći će i u oblastima stanovanja u kontekstu odabira najboljeg modela stanovanja i zadovoljenja potreba korisnika, procene socio-ekonomskih potreba stanovnika podstandardnih naselja. Pored toga, tema obuke biće i unapređenje lokalnih mehanizama za pružanje podrške u poboljšanju uslova života, položaja i inkluzije Romkinja i Roma.


'Industrijska zona gotova sledeće godine'; 'Treba više da se oslanjamo na domaće znanje'\nIzvor: B92, 02.Avg.2021, 17:15\nBojnik -- Premijerka Ana Brnabić obišla je danas industrijsku zonu Kosančić u opštini Bojnik, koja će, kako očekuje, biti završena 2022. godine.\nPremijerka je navela da je Evropska unija u taj projekat uložila milion evra, a da je iz državnog budžeta dato dodatnih 219.000 evra.\nKako je navela, tim je sredstvima urađeno prvo komunalno opremanje "onoga što će biti industrijska zona u Bojniku".\nBrnabić je navela da je završeno 50 odsto posla >> Pročitaj celu vest na sajtu B92 << i da preostalih 50 odsto treba da finansira lokalna samouprava, ali da će se videti koliko to Bojnik može da "izgura".\nUkoliko to ne bude mogla, videće se koliko Ministarstvo privrede može da pomogne iz budžeta kako bi se završilo komunalno-infrastrukturno opremanje, a industrijska zona Kosančić pripremima za nekog stranog investitora, objasnila je.\nPoručila je, međutim, da Srbija treba više da se oslanja na domaće znanje i sposobnosti jer, kako je navela, u Bojniku ima 1.650 registrovanih poljoprivrednih gazdinstava.\n"Treba da vidimo šta je to što možemo da uradimo da pomognemo vama da ojačate, šta je to što još kroz podsticaje možemo da vam damo za sadni materijal, dodatnu edukaciju, elektrifikaciju polja, navodnjavanje - sve ono što vašu proizvodnju može da učini konkurentnijom i održivijom, pa onda da vi ustvari budete korisnici ove industrijske zone. To je ono na čemu moramo da radimo svaki dan", kazala je Brnabić.\nNavela je i da Jablanički okrug može da bude jedan od ključnih turističkih centara Srbije i dodala da će svemu tome doprineti i incijativa "Otvoreni Balkan" i sve ono što je predsednik Srbije Aleksandar Vučić dogovorio prilikom posete Skoplju.\n"Veliki deo proizvoda koji odavde idu, idu u Severnu Makedoniju. Odavde će naši privrednici najviše koristi imati zahvaljujući inicijativi 'Otvoreni Balkan'. Jasna je perspektiva pred nama, znamo šta treba da uradimo, guramo dalje i budite ne samo strpljivi već se i borite zajedno sa nama jer od svakog od nas zavisi kako će izgledati naša zemlja", poručila je Brnabić.\nMinistarka za evropske integracije Jadranka Joksimović je podsetila da je u Bojniku bila pre skoro dve godine i da joj je tada dodeljena plaketa za doprinos zbog projekta industrijske zone Kosančić.\n"Stvarno sam se potrudila da pomognemo da dobijete ovih milion evra za agrobiznis zonu u Kosančiću koja je vrlo važna. Međutim, da bismo svi bili ponosni i zadovoljni, a ne da bismo delili plakete jedni drugima, mi moramo ovo da realizujemo jer od ovoga vi morate da imate direktnu korist", istakla je Joksimović.\nNavela je da na tome mora da radi i lokalna samouprava, a ne da se sve čeka iz Beograda.\n"Svi zajedno da radimo i da vidimo kako možemo da oživimo ovaj veliki projekat. Dobra stvar je da je ovih milion evra zaista namenski potrošeno, urađene su pristupne saobraćajnice i sve što je bilo neophodno od infrastrukture da bi investitori ovde došli", rekla je Joksimović.\nNavela je i da je reč o površini od 53 hektara od kojih će 33 hektara biti poljoprivredno zemljište, dok je ostatak namenjen za industrijska postrojenja.\n"Ovo je jedna od razvojnih šansi opštine Bojnik jer se većina stanovništva tu bavi poljoprivredom, a da bismo to unapredili moramo da dovedemo investitore. To je veliki zadatak za sve nas", rekla je Joksimović.\nZahvalila je EU koja je izdvojila miliona evra, navodeći da to nije malo ni za velike gradove, a kamoli za manje mesto kao što je Bojnik.\n"Verujem da ćete svi uložiti svoje napore da od ovoga vi i vaša deca imate korist i da možete da ostanete ovde i živite bolje. Mi vam obećavamo da ćemo i dalje raditi sve što je do nas da pomognemo, ali vas molim da svi budemo aktivni i da ne čekamo samo šta će neko da donese, već da posebno lokalna samouprava i predsednik opštine urade svoj deo posla jer to je ono kako možemo da realizujemo projekte", rekla je Joksimović.\nNajavila je da kreće nova perspektiva EU PRO, odnosno podrška Evropske unije lokalnom razvoju.\n"Jablanički okrug je do sada prilično dobro koristio ova sredstva. Sada idu novi pozivi gde će biti više od 45 miliona evra na raspolaganju i pozivam sve opštine u Jablaničkom okrugu da pripremaju ovako dobre projekte, posebno one koji su vezani za održivu poljoprivrednu proizvodnju i da pokrenemo ovaj kraj", rekla je Joksimović.\nOtpravnica poslova u Delegaciji EU u Srbiji Mateja Norčić Štamcar rekla je da je cilj projekta u koji je EU investirala milion evra da se privuče više investitora i poveća broj radnih mesta i ekonomski kapacitet ne samo opštine Bojnik, već i celog tog kraja.\nPredsednik opštine Bojnik Nebojša Nenadović rekao je da rukovodstvo te opštine ulaže ogromne napore jer, kako kaže, žele da ostanu upamćeni po tome da su Bojnik uspeli da izvedu iz 40 najnerazvijenih opština u Srbiji.\n"Da bismo to uradili, danonoćo radimo i pripremamo razne projekte koje želimo da realizujemo kako sa prekograničnom saradnjom sa Bugarskom, tako i s našim ministarstvima. Jedan od uspešnih projekata koje smo uradili je upravo ovaj u Kosančiću. Ovo je mesto koje će, nadam se, biti preporod za našu opštinu jer ovde očekujemo nove pogone, nova radna mesta i nove investicije", rekao je Nenadović.\nNezaposlenost u Jablaničkom okrugu je zahvaljujući investicijama koje smo doveli, ali i podršci domaćim preduzetnicima, privrednicima i poljoprivrednicima, smanjena na 7,5 odsto, izjavila je danas premijerka.\nNavela je da je to čak manje od republičkog proseka, ali da je problem što su plate u Jablaničkom okrugu niske.\nBrnabić je rekla da su u tom okrugu plate najniže u opštini Bojnik, gde je, inace, prosečna plata 44.500 dinara, dok su najviše u Medveđi oko 58.000 dinara.\nDodala je da je prosečna plata na republičkom nivou preko 65.000 dinara.\n"Rasle su i ovde plate, ali moramo da radimo još više i brže i zbog toga sam danas posetila Jablanički okrug, koji ima neverovatne turističke potencijale", reka je Brnabić novinarima tokom boravka u opštini Bojnik.\nRadio Televizija Vojvodine: Brnabić: Imamo ambiciozne planove i za Jablanički okrug\n20:45: Preliminarni rezultati izbora u Rusiji, vodi Jedinstvena Rusija


Sede kose - zlato za ekonomiju Japana - Penzin\nPočetna Magazin Godine Sede kose – zlato za ekonomiju Japana\nOva generacija napravila je od Japana svetsku ekonomsku silu i sada imaju slobodnog vremena, zdravlja i novca da uživaju u blagodetima penzije. Ovakva situacija zato zahteva veliki broj proizvoda i usluga namenjenih upravo njima, od kozmetike i turizma, do časopisa i automobila, naročito u vremenima kada su mlađe generacije u finansijskim problemima.\nOva promena težišta ekonomije podržana je i od strane vlade olakšicama za kompanije koje su usmerene na ovu populaciju. Strategija se isplatila jer je potrošački potencijal najstarijih generacija prkosio recesiji u 2011. godini sa svojih 960 milijardi evra učešća na tržištu – 44 odsto ukupne potrošnje.\nNije reč samo o bogatstvu već i o velikom broju potrošača. Starosna granica za odlazak u penziju i dalje je 60 godina, mada vlada nagoveštava da može biti podignuta na 65.


Članovi SEEGROUP u poseti Srbiji\nGrupa diplomata, predstavnika zemalja učesnika u SEEGROUP, kojom u 2015. godini predsedava Misija Republike Srbije pri NATO boravi u poseti Srbiji od 29. septembra do 1. oktobra 2015. godine.\nSEEGROUP (Southeast Europe Security Cooperation Steering Group) pokrenuta je u oktobru 2000. godine kao neformalna platforma u NATO za političke i bezbednosne konsultacije od značaja za region Jugoistočne Evrope. Okuplja diplomatske predstavnike u Briselu iz članica NATO, partnerskih država Jugoistočne Evrope i zapadnoevropskih partnera NATO koji pokazuju interes za dešavanja u regionu (Švedska, Finska, Austrija, Švajcarska, Irska).\nTrideset članova SEEGROUP koji su u poseti Srbiji primljeni su danas u Ministarstvu spoljnih poslova gde su detaljno upoznati sa saradnjom Republike Srbije sa NATO kroz program Partnerstvo za mir, napretkom ostvarenim u procesu evropskih integracija i tokom predsedavanja Republike Srbije OEBS-u. U brifingu koji je za članove grupe održao v.d. pomoćnika ministra za bezbednosnu politiku ambasador Branimir Filipović učestvovali su i načelnik Odeljenja za NATO i Partnerstvo za mir Dijana Ivančić, načelnik Odeljenja za sektorske politike EU Snežana Stojić i Tamara Rastovac Siamašvili iz Radne grupe za predsedavanje OEBS-u.\nZa goste iz Brisela tokom boravka u Beogradu organizovani su i sastanci u Ministarstvu unutrašnjih poslova i Ministarstvu odbrane gde će biti informisani o saradnji Republike Srbije sa NATO kroz program Partnerstvo za mir iz nadležnosti tih ministarstava.\nPredstavnici zemalja učesnika u SEEGROUP takođe će prisustvovati petom Beogradskom bezbednosnom forumu (BBF 2015) koji se održava u Beogradu pod nazivom „Može li Evropa sebe iznova definisati".\nKljučne reči: Pomoćnik ministra za bezbednosnu politiku UN Partnerstvo za mir


NESREĆA NA SKIJALIŠTU Nastradao skijaš na Staroj planini - Informer\n11:39 >> 11:39 Hronika 0\nGorska služba spašavanja i lekarske ekipe izašle su na lice mesta u najkraćem roku, ali su samo mogli da konstatuju smrt\nNa skijalištu na Staroj planini dogodio se danas nesrećan slučaj u kojem je jedan skijaš izgubio život. Tragedija se dogodila na skijalištu, na veznom putu Rudine ka stazi broj 5.\nGorska služba spašavanja i lekarske ekipe izašle su na lice mesta u najkraćem roku, ali su, nažalost, samo mogli da konstatuju smrt.\nJavno preduzeće Skijališta Srbije izrazilo je porodici nastradalog najdublje saučešće.\n- Sve staze u ski centrima kojima upravljaju Skijališta Srbije su uređene u skladu sa svim bezbednosnim standardima, a u skladu sa Zakonom o javnim skijalištima. Još jednom apelujemo na sve korisnike staza da nose kacige i da vožnju i izbor staza prilagode svojim sposobnostima - stoji u saopštenju Skijališta Srbije povodom ovog tragičnog slučaja.\nTragedija Skijanje Stara planina gorska služba spašavanja


David Nalbandijan - Blic Sport\nPogledajte kako Nadal prevodi Novakove reči sa engleskog na - engleski\nNajbolji svetski teniseri Novak Đoković i Rafa Nadal nalaze se u Čileu gde će biti održan oproštaj Nikolasa Masua, a prilikom obraćanja novinarima zbunjeni Španac je zaboravio na kom jeziku treba da priča.\nOdlazak velikana: Nalbandijan odlučio da se penzioniše\nArgentinski teniser David Nalbandijan odlučio je da okonča karijeru zbog povrede ramena koja ga je sputavala da igra na najboljem nivou.\nNovače, Endi, Rodžere, spremite se: Kralj šljake vratio se titulom u Sao Paolu!\nŠpanski teniser Rafael Nadal na najboljem je putu da se vrati u sam vrh svetskog tenisa - "kralj šljake" osvojio je turnir u Sao Paolu pošto je u finalu savladao Argentinca Davida Nalbandijana sa 6:2, 6:3.\nNadal: Biće teško protiv Nalbandijana, ne osećam se najbolje\nRafael Nadal pobedio je Martina Alunda iz Argentine u polufinalu Sao Paula sa 6:3, 6:7 (2:7), 6:1 i u borbi za titulu sastaće se sa još jednim Argentincem Davidom Nalbandijanom. Španac je posle meča rekao da se ne oseća najbolje posle teškog meča.\nRafa na mišiće do finala Sao Paola, protiv Nalbandijana za prvu titulu u 2013!\nŠpanski teniser Rafael Nadal plasirao se u finale turnira u Sao Paolu pošto je u meču polufinala posle tri seta savladao Argentinca Martina Alunda sa 6:3, 6:7, 6:1.\nTipsarević: Mogu daleko da doguram u Londonu\nSrpski teniser Janko Tipsarević rekao je nakon trijumfa nad Davidom Nalbandijanom u prvom kolu olimpijskog turnira da može da dogura daleko u Londonu, ali da još ne razmišlja o medalji.\nJanko ostvario drugu pobedu za Srbiju na OI, srpski teniser porazio Nalbandijana!\nSrpski teniser Janko Tipsarević uspeo je trijumfom nad Davidom Nalbandijanom 6:4, 7:6(4), 6:2 da se plasira u drugo kolo Vimbldona.\nPodneta tužba protiv Nalbandijana\nArgentinski teniser David Nalbandijan nalazi se pod policijskom istragom pošto je neimenovana osoba podnela tužbu protiv njega za napad na linijskog sudiju finalnog meča u Kvinsu, saopštila je londonska policija.\nJanko se revanširao Nalbandijanu za Indijan Vels i poslao ga kući\nSrpski teniser Janko Tipsarević domogao se trećeg kola ATP turnira u Majamiju pobedom nad Argentincem Davidom Nalbandijanom 7:5, 6:3.\nNalbandijan zakazao duel sa Tipsarevićem, srpski teniser traži osvetu iz Indijan velsa\nSrpski teniser Janko Tipsarević igraće u drugom kolu Mastersa u Majamiju protiv Davida Nalbandijana, pošto je Argentinac rano jutros savladao Belgijanca Stiva Darsisa sa 6:4, 7:6 (0).\nNovak brani trofej na Serbian openu, bez Tipse i Viktora u Beogradu\nNajbolji teniser sveta Novak Đoković biće učesnik prestojećeg Serbia opena i jedini domaći predstavnik na turniru u Beogradu.\nNalbandijan stvorio dve brejk šanse i eliminisao Janka u Indijan Velsu\nJanko Tipsarević nije uspeo da se plasira u osminu finala turnira u Indijan Velsu izgubivši od 74. igrača sveta, Argentinca Davida Nalbandijana, sa 6:3, 3:6, 6:3.\nFavoriti rutinski u Indijan Velsu, Nalbandijan zakazao duel sa Tipsarevićem\nEliminacija Endija Mareja i dalje je najveće iznenađenje pošto su nosioci u Indijan Velsu opravdali uloge favorita i sigurnom igrom su se plasirali u 3. kolo turnira u Kaliforniji.\nKazna za Nalbandijana jer je flašicom vode gađao člana osoblja\nOrganizatori Australijan opena kaznili su argentinskog tenisera Davida Nalbandijana sa 8.000 dolara jer je flašicom vode gađao člana osoblja.\nŠampioni na ivici eliminacije, Del Potro i Nalbandijan vodili Argentinu do 2:0\nTeniska reprezentacija Srbije loše je startovala polufinalni meč Dejvis kupa protiv Argentine pošto su David Nalbandijan i Huan Martin del Porto doneli vođstvo od 2:0 "gaučosima" posle prvog dana. Nalbandijan je trijumfovao protiv Viktora Troickog, koji se na terenu našao umesto Novaka Đokovića, u prvom meču sa 3:1 (6:4, 4:6, 6:2, 6:3), dok je program zatvorio Del Potro maksimalnom pobedom nad Jankom Tipsarevićem - 3:0 (7:5, 6:3, 6:4).\nNalbandijan: Našao sam način da pobedim Troickog\nArgentinski teniser David Nalbandijan rekao je da je našao način kako da pobedi Viktora Troickog u prvom meču polufinala Svetske grupe Dejvis kupa.\nMilošević: Rano je za prognoze; Jovanović: Naši teniseri su najbolji\nMeđu brojnim medijskim ličnostima koje su u Areni gledali prvi meč polufinala Dejvis kupa između Viktora Troickog i Davida Nalbandijana našli su se i bivši fudbalski reprezentativac Savo Milošević i glumac Dragan Gagi Jovanović.\nObradović: Viktor je propustio svoje šanse\nSelektor Bogdan Obradović veruje da su propuštene šanse koštale Viktora Troickog pobede protiv Argentinca Davida Nalbandijana u prvom meču polufinala US opena.


DODIK: Više evropskih zemalja nije oduševljeno planom da Šmit naslijedi Incka u BiH - Vijesti365\nHome›Vijesti›Politika›DODIK: Više evropskih zemalja nije oduševljeno planom da Šmit naslijedi Incka u BiH\nSrpski član i predsjedavajući Predsjedništva BiH Milorad Dodik kaže da je u poziciji da potvrdi da znatan broj evropskih zemalja ne gleda blagonaklono na mogućnost da Nijemac Kristijan Šmit naslijedi Valentina Incka na mjestu visokog predstavnika u BiH.\n“Priča o novom visokom predstavniku je počela sa spekulacijama da su se Rusija i Njemačka dogovorile o tome, što se sad vidi da je podvala. Ova igra sa visokim predstavnikom je još jedan međunarodni blef koji će naravno imati ogromnu silu, ali isto tako mi moramo da razumemo da ta blefiranja moraju da prestanu”, rekao je Dodik.\nKomentarišući činjenicu da je u toku novi krug zaoštravanja odnosa između Istoka i Zapada i da li očekuje da će BiH u ovom slučaju izbjeći tu oluju, Dodik je ocijenio daje BiH već u oluji.\n“Sama činjenica da su od nas tražili da se odredimo prema, recimo 5G mreži u smislu da to ne dođe sa istoka, a pod plaštom neke priče o bezbjednosti, govori o tome da je situacija sada komlikovanija nego ranije. Negdje ste mogli i da ostanete neutralni ali danas se traži da budete svrstani. Mi moramo ovdje da ostanemo otvoreni prema i Americi, Kini i Rusiji i takvu politiku ćemo nastaviti da vodimo bez obzira koliko to nekoga ljutilo“, naveo je on.\nDodik je rekao za “Sputnjik” da što se tiče političke podrške, ne može da se očekuje ništa dobro sa Zapada i da će oni i dalje nastojati da se nastavi njihova politika kažnjavanja prema Srbima, ne samo ovde nego i u Srbiji.\n“S druge strane, imamo racionalnu priču, koju su odmah preveli da Rusi imaju neki maligni uticaj. A nema sfere života gdje nema EU i Amerike u BiH, a Ruse ne možete nigdje da nađete”, dodao je Dodik.


stanija dobrojevic nastupi\nMeđutim, tokom boravka u rijalitiju otkrila je da planira da se vrati posle izvesnog vremena i da nastavi takmičenje kao regularan učesnik i da se bori za glavnu nagradu.\nStanija je rešila da sada iskoristi priliku dok je par meseci na "slobodi" da se posveti svojim nastupima po klubovima.\nNaime, zbog velikog interesovanja vlasnika diskoteka iz regiona Stanija se uskoro vraća nastupima. Njen menadžer je već uveliko počeo da joj ugovara gostovanja, a ona će za mesec dana početi sa programom, prenose domaći mediji.\nKako je odlučila, to će biti do Nove godine, a potom će se posvetiti novim projektima. Ova saznanja je i Stanija potvrdila na svom Instagram profilu.\nVIDEO: Stanija Dobrojević i Kristijan Golubović - susret posle pretnji smrću\nStanija Dobrojević i Kristijan Golubović - susret posle pretnji smrću


Nesigurnost na tržištu državnog duga u Evropi umanjuje naš ekonomski rast - Zoran Petrović, zamenik predsednika izvršnog odbora, Raiffeisen banka - Nedeljnik Vreme\nSa tačke gledišta investitora, naše iskustvo na tržištu je pozitivno, što se tiče promena u toku poslednje decenije. Uveden je znatan broj reformi, u velikoj meri su ostvareni makroekonomska stabilnost i dinamičan rast BDP-a i reformisan je bankarski sektor. Međutim, još uvek je potrebno uraditi mnogo toga. Iznad svega, birokratske prepreke treba umanjiti u znatnoj meri, treba povećati efikasnost javnog sektora i makroekonomsku stabilnost, potrebno je definisati dugoročan plan poreske politike i, konačno, poboljšati imidž Srbije. Potrebno je više hrabrosti za strukturne reforme i važno je voditi brigu o postojećim investitorima, s obzirom da je njihovo pozitivno iskustvo najbolja preporuka za dolazak novih investitora.\nZahvaljujući stranim vlasnicima i merama centralne banke, bankarski sektor je veoma likvidan i dobro kapitalizovan. Racio adekvatnosti kapitala za sektor bio je, prema Narodnoj banci Srbije, 20,4 odsto krajem prvog kvartala ove godine. Ovo je moderan bankarski sektor koji klijentima nudi raznovrsne kreditne proizvode, usluge dokumentarnog poslovanja, zaštitu od rizika kursa stranih valuta, platne kartice i sve vrste transakcija. Ključni izazov je kako naći prostor za budući rast u uslovima skromnog ekonomskog rasta i rastuće nezaposlenosti.\nOno što takođe pritiska bankarski sektor danas jeste visok procenat nenaplativih kredita, kao i značajni problemi sistemske prirode u procesu naplate kredita. Zakon o hipoteci u praksi ne funkcioniše; primena izvesnih elemenata Zakona o stečaju je problematična, kao i Zakona o platnom prometu. Fiskalna regulativa je nedovršena u pogledu restrukturiranja i delimičnog otpisa potraživanja. Korelacija između ekonomskog rasta i ekspanzije kredita je značajna i zbog toga je potrebno da se ova pitanja efikasno reše.\nNačini da se prevaziđe kriza\nKrizu smo 2009. godine dočekali sa raznim duboko ukorenjenim sistemskim problemima koje je kriza, prirodno, samo produbila. Stand–by aranžman sa MMF-om, povećanje garancije za štedne depozite, subvencionisane kamate na kredite kao i Bečka inicijativa imali su pozitivan uticaj. S druge strane, nije dovoljno učinjeno da se smanji birokratija. Pravi izazov za vlast jeste kako podstaći stvaranje radnih mesta i preći na ekonomiju zasnovanu na investicijama i izvozu. Potrebne su strukturne reforme na tržištu rada, kao i odgovarajuće makroekonomske i sektorske politike kako bi se ojačala izvozna konkurentnost. Ključni otežavajući rizici za ekonomski rast dolaze iz područja reformi javnog sektora, koji i dalje zaostaje, kao i od krize duga država evrozone.\nKonstantna tenzija na tržištu državnih obveznica, koja tera vlade da uvode ili stežu postojeće planove za mere štednje, čini ekonomske izglede evrozone sve lošijim. Naši analitičari očekuju pad investicija u SAD i EU, što će kao rezultat imati slab oporavak tržišta rada i, stoga, slabašan ekonomski rast u poslednjem kvartalu 2011. i 2012. godine. Slabi izgledi za ekonomiju EU dovode do zaključka da će i ekonomija Srbije takođe biti u stagnaciji, s obzirom da skoro 50 odsto izvoza ide na tržište EU. Očekuje se da će se inflacija usporiti zbog opadajućih inflatornih očekivanja i niske agregatne tražnje. Međutim, prilično visoka nezaposlenost na nivou od 22 odsto ostaće ogroman problem koji će biti potrebno rešavati u 2012. godini.\nAmCham je tokom proteklih deset godina, putem niza inicijativa, naporno radio kako bi promovisao najbolju poslovnu praksu i društvene vrednosti i podsticao dijalog sa vlastima. Uobličili smo veliki broj inicijativa u segmentu fiskalne politike, zaštite intelektualne imovine, tržišta kapitala, tržišta rada, deviznih plaćanja, nekretnina, javnih nabavki itd. Ponekad bismo ostvarili napredak, nekada ne. Sudeći po broju naših članova, na pravom smo putu.


Odštampaj stranicu - Novo na Zanimljivom sajtu\nGeneralno o forumu => Predlozi i pitanja => Obaveštenja => Temu započeo: novii 27 Januar 2012, 19:24:52\nNaslov: Novo na Zanimljivom sajtu\nPoruka od: novii 27 Januar 2012, 19:24:52\nKako se svakodnevno radi na unapređenju Zanimljivog sajta (http://zanimljiv.org/), red je i da predstavimo neke od novotarija koje se tu pojavljuju.\nDanas je predstavljena stranica Linkovi (http://zanimljiv.org/index.php/linkovi) koja će na jednom mestu okupiti sve kvalitetnije sajtove sa naših prostora koji se bave boravkom u prirodi. Za sada stranica Linkovi (http://zanimljiv.org/index.php/linkovi) ima samo dve navedene adrese, ali ćemo broj vremenom povećavati. Prilikom odabira sajtova koje ćemo predstaviti, vodićemo računa o njihovom kvalitetu.\nNaslov: Odg: Novo na Zanimljivom sajtu\nPoruka od: boby 29 Januar 2012, 21:38:37\nPoruka od: novii 04 Februar 2012, 17:38:52\nPoruka od: boby 05 Februar 2012, 17:28:52\nPoruka od: novii 20 Februar 2012, 22:17:22\nPoruka od: novii 02 April 2012, 15:38:53\nPoruka od: novii 26 Jul 2012, 21:18:52\nNa zanimljivom sajtu je pokrenuta akcija predstavljanja knjiga, a prva se na listi našla knjiga Prirodopisni atlas - ribe (http://zanimljiv.org/index.php/sportski-ribolov/37-prirodopisni-atlas-ribe). Broj knjiga koje ljubitelji prirode imaju u svojim bibliotekama jeste skroman, jer se u prethodnim vremenima na to malo obraćalo pažnje ( više su štampane knjige sa komunističkim sadržajima ) a sad je opet sve dostupno preko Interneta.


Tanjug 21. januara 2022. 09:49\nBEOGRAD – Gradonačelnik Beograda Zoran Radojičić posetio je danas Prihvatilište za decu Beograda na Zvezdari i predstavio vaučere koje je Grad obezbedio za kupovinu stvari koje su potrebne deci, a koje će im biti dostavljene u narednim danima.\nDeca su zajedno sa vaspitačima napisala listu želja, na kojoj su istakli šta bi voleli da dobiju od gradonačelnika.\n„U ovom trenutku u prihvatilištu ima 20 dece, želimo da ih na ovaj način obradujemo“, rekao je Radojičić.\nGradonačelnik je naveo da se u prihvatilištu poštuju sve epidemiološke mere, te da pre nego što deca dođu rade PCR test i da, i kada je rezultat negativan, odlaze u izolaciju, a nakon isteka izolacije priključuju se boravku u ustanovi.\n„Zahvalan sam tim ljudima koji rade i brinu o deci, svima nam je jasno koliko je važno da deca imaju sigurnost i toplinu u prihvatilištu“, kazao je Radojičić za Tanjug.\nDodao je i da u sklopu prihvatilišta postoji i svratište za decu, gde svakoga dana od 8.00 do 16.00 časova mogu da svrate, jedu ili zadovolje neke higijenske potrebe.\n„Meni je mnogo važno kao dečijem hirurgu i čoveku koji se ceo svoj radni vek bavi decom, da ovakva institucija dobro funkcioniše“, istakao je gradonačelnik.\nNaveo je da je Grad obezbedio 39,5 milona dinara za decu koja su radno sposobna, a napuštaju domova i prihvatilišta, da za godinu dana imaju primanja dok ih sredina ponovo ne prihvati.\n„Mislim da je taj segment za koji je Grad izdvojio sredstva veoma važan. Znamo da ta deca i mladi ljudi kada se vrate u sredinu imaju jedan period prilagođavanja, tako da kroz tu pomoć mislim da će im se oslakšati povratak u normalan život“, naveo je gradonačelnik.\nNaveo je i da je Grad obezbedio 20 novih mesta za odrasle u Prihvatilištu na Autokomandi i ukazao da svi bez krova nad glavom mogu da potraže pomoć u centrima za dnevni boravak na Voždovcu i Starom gradu.\n„Svi koji nemaju krov nad glavom mogu da svrate da se ugreju, pojedu nešto, dobiju toplu odeću. Grad Beograd vodi računa o tome, a ovo je prilika da se svi podsetimo koliko je važno da vodimo računa o onima kojima je pomoć potrebna“, rekao je Radojičić.


Kao polaznik ovog kursa upoznaćete se sa ugrađenim i korisnički definisanim funkcijama. Naučićete šta je DOM struktura i savladaćete osnove rada sa njom, dok ćete se uz to upoznati i sa implementacijom i korišćenjem jQuery biblioteke. Zahvaljujući ovom kursu posedovaćete sve veštine koje se traže na tržištu kako biste bili u mogućnosti da kreirate dinamičke web strane i rukujete događajima.\nTipovi podataka, promenljive, konstante\nUpoznavanje sa različitim vrstama operatora\nRad sa brojevima i stringovima\n3. Kontrola toka\n4. Šta su nizovi i kako se koriste?\nOsnovni rad sa korisnički definisanim funkcijama\nNapredni rad sa funkcijama\n6. Manipulacija DOM-om\nRukovaje HTML objektima\nStilizacija i upravljanje atributima\n7. jQuery biblioteka\nUvod u jQuery – Selektori\nŠta su događaji i kako im se može pristupiti